
Zadružna štamparija u Zagrebu. 


PREDGOVOR 


U želji da kao stručnjak za zaštitu bilja pružim našim poljo¬ 
privrednicima potrebno znanje u pogledu poznavanja i suzbija¬ 
nja neprijatelja kulturnih biljaka i dadem uputstvo za zaštitu, 
odlučio sam da prema mogućnostima izdam potrebne knjige iz 
te struke. Nakon moje prve knjige »Bolesti i štetnici na voćka¬ 
ma« pristupam izdanju ove druge knjige »Bolesti i štetnici na 
vinovoj lozi«. Pošto je vinogradarstvo jedna grana poljoprivrede, 
kojom se mnogi ljudi bave, te je ono u izvjesnim krajevima i 
jedno glavno vrelo dobitka, to smatram da će ova knjiga našim 
vinogradarima dobro doći. Ova je knjiga tim potrebnija jer svaki 
vinogradar znade, da bez suzbijanja bolesti i štetnika ne mo¬ 
žemo uzgajati plemenitu lozu. Glavni neprijatelji vinove loze 
unište svake godine stanoviti dio priroda. Ovo dolazi otuda, što 
većina naših vinogradara ne poznaju dovoljno glavne bolesti i 
štetnike, i način njihovog suzbijanja. Ovom knjigom želim vino¬ 
gradarima da u tom pravcu pomognem, pa ako uspijem biće to 
za mene najveća zadovoljština. 


Zagreb, ožujak 1939 


Pisac 







I UVOD 


Vinogradarstvo i voćarstvo su dvije grane poljoprivrede, 
koje traže neprestanu borbu protiv bolesti i štetnika, jer jedino 
na taj način možemo očekivati odgovarajuću korist. Nijedna 
kultura nema tako redovitu pojavu izvjesnih bolesti i štetnika 
kao voćke i vinova loza (trulež plodova, crvljivost, peronospora, 
oidium i dr.). No vinova loza traži još veću zaštitu nego voćke. 
Danas ne možemo ni pomisliti, da bi nam vinograd sa opleme¬ 
njenom lozom mogao nositi neku korist, ako ga redovito ne 
prskamo. Utoliko pretstavlja danas vinogradarstvo jednu na¬ 
predniju granu od voćarstva, jer ono uopće traži intenzivnije 
gospodarenje, nego što ga još danas provodimo kod voćarstva. 

Vinovoj se lozi posvećuje u pogledu zaštite mnogo veća 
pažnja nego voćkama iz više razloga. 

1 rsov ušenac je svojim napadom doveo do regeneracije vino 
grada, pa se protiv njega borimo kulturnom metodom t. j. upo¬ 
trebom američke divlje loze kao podloge, jer samo na taj način 
uz potreban izbor stanovite podloge možemo uzgajati plemenitu 
lozu. Perenospora i oidium redovita su pojava u vinogradima 
iadi koje moramo svake godine prskati odnosno sumporiti vi¬ 
novu lozu. 


No iako u vinogradarstvu provodimo redovitu zaštitu loze 
ipak ćemo vidjeti, da se tu prave izvjesne pogrješke baš u po- 
& e du suzbijanja bolesti i štetnika, što ću nastojati ovdje pri- 

a ^ati, kako bi naši vinogradari u buduće o tome više vodili 
ra čuna. 


j cvanu KUIIUIIIU OUJKU, KOja Se U 

gih^lTl 1 °^ ra< ^ e ^ a ’ uz £°j a i n J e £ e u mnogočem razlikuje od mno- 
v ilan U ^ Urn ^ biljka. Tako na pr. vinova loza traži za svoj pra- 
UZ S°) 1 napredak u prvom redu vinogradarsko tlo, jer ne 
u 2 ei Okovom zemljištu uspijevati. Ona traži za sebe 

i 0 ^ m 11 s tu stanovitu količinu vapna, a uz to i položaj zemljišta 
£°varajuće klimatske prilike. Stoga nalazimo samo izvjesne 

krajeve u kojima su velike površine zemljišta zasađene vinovom 
lozom. Tako na pr. na podnožju Plješivice, uz Dunav od Sme- 
dereva do Grocke, pa onda u okolici Vršca ili na obroncima 
Fruške gore nalazimo gotovo same vinograde, dok su ostale vrsti 
kulturnih biljaka u znatno manjem broju zastupljene. Prema to¬ 
me takovi krajevi predstavljaju tzv. monokulture (jednokulture) 
za razliku od onih krajeva, gdje se razne kulture izmjenjuju, pa 
oni predstavljaju kraj sa polikulturom (više kulturnih biljaka) 
Međutim monokulture daju osobiti preduslov, da se tu izvjesne 
bolesti ili štetnici pojave u jačoj mjeri, nego u krajevima sa ve¬ 
ćim brojem raznih vrsta biljaka. Štete će biti tim veće, ako se 
radi o takovim neprijateljima, koji napadaju samo jednu ili tek 
jedan manji broj vrsti biljaka. Peronospora i oidium napadaju 
samo vinovu lozu, a grozdov moljac ili grozdov savijač napa¬ 
daju i druge biljke, ali prvenstveno se oni zadržavaju na vinovoj 
lozi. Stoga nije nikakvo čudo, da vinogradi u pojedinim godi¬ 
nama toliko stradaju od pojedinih štetnika ili bolesti, da nam 
daju vrlo mali prinos. 

U Jugoslaviji je zasađeno prema posljednjim statističkim 
podacima 214.845 ha vinovom lozom. Ovamo su ubrojeni vino¬ 
gradi sa oplemenjenom lozom kao i direktno rodeća loza. 

Da bi naši vinogradari imali jedan pregled o prinosima vina 
i grožđa u pojedinim godinama iznosim ovdje jedan tabelarni 
prikaz o prinosima u vremenu od 1931 —1937. Iz toga prikaza se 
vidi da su vinogradi dali najveći prinos u godini 1935. kako u 
pogledu vina tako i u pogledu grožđa. Najlošija je bila 1937. 
Osim te godine nije prinos zadovoljio u godini 1933., 1934., 
1936. Prosjek prinosa vina kod nas prema službenim podacima 
iznosi 21.95 hl po ha. Uzrok slabom prinosu u navedenim go¬ 
dinama bila je peronospora. Iz prikaza vidimo, da je u godini 
1933 imala najslabiji prinos Dunavska banovina, a najbolji Sav¬ 
ska. U godinama 1936 i 1937 imala je najmanji prinos Dravska 
banovina, dok je u godini 1935 najbolji prinos imala Dunavska. 
1937 imala je Savska banovina nešto bolji prinos nego Dunav¬ 
ska. Godine 1933 i 1936 peronospora je smanjila prinos vina i 
grožđa najviše svojim napadom na cvijet i grozdove, a 1937 na¬ 
pala je ona u jakoj mjeri lišće vinove loze. 


Tabelarni prikaz prinosa vina i groždja u godinama 1931-1937 

U prikazu primjećujemo da je Dunavska banovina imala u 
godini 1932 slabiji prinos od ostale dvije banovine, koje sam 
uzeo kao primjer, a to je bilo uslijed pojave grozdovog moljca, 
koji je osobito mnogo štete počinio u Smederevskom vinogorju 
i u okolici Vršca. Tu je bilo vinograda koji su pretrpili štete i 
preko 60%. 

Naveo sam naprijed, da je prosječni prinos vina kod nas 
21.95 hl po ha, pa neće biti na odmet, ako prema podacima sa 
kojima raspolažem 1 ) spomenem i prinos vina u nekim drugim 
državama radi usporedbe. 


Bugarska 

Francuska 

Italija 

Mađarska 

Njemačka 


prinos vina 


>> >> 


iznosi prosječno po 
” >> >> 

” >> >> 

” >> ,, 

” >> V 


ha 17.15 hl 
,, 40.73 „ 
„ 38.94 „ 
„ 15.62 „ 
„ 41.48 „ 


Iz ovog prikaza vidimo, da je prosječni prinos vina u Fran¬ 
cuskoj, Italiji i Njemačkoj znatno veći, nego kod nas, ali uje¬ 
dno vidimo, da je prinos vina kod nas veći od prinosa u Bugar¬ 
skoj i Mađarskoj. Iako naš prinos vina ne stoji na posljednjem 
mjestu ipak bi morao biti mnogo bolji, nego što je on danas. 
Međutim naš prinos vina ne umanjuje toliko obrada, nego uglav¬ 
nom samo napad bolesti i štetnika i preslaba obrana protiv njih. 
Stoga, pored pravilne obrade, uzgoja i njege, u prvom redu treba 
kod nas posveti više računa o pojavi bolesti i štetnika, a naro¬ 
čito onih glavnih, da izbjegnemo onako nemilim pojavama u po¬ 
gledu stradanja vinograda kakve smo imali u god. 1933, 1936 
i 1937. 


Moramo se upoznati pobliže sa pojavom bolesti i štetnika i 
prema godišnjim dobama i metodama njihovog suzbijanja, pa 
onda sa njihovim životom i načinom oštećivanja vinove loze. Je¬ 
dino na taj način doći ćemo u mogućnost pravilnog i uspješnog 
suzbijanja. 


1 ) Das Weinlanđ, Wien 1938, No 10. 

II METODE I SREDSTVA ZA SUZBIJANJE BOLESTI 
I. ŠTETNIKA NA VINOVOJ LOZI 

Suzbiajnje bolesti i štetnika na kulturnom bilju provodi se 
uglavnom na tri načina ili metode: kulturnom metodom ili me¬ 
todom predobrane, biološkom i tehničkom metodom. 

Kulturna metoda se sastoji u tome, da pružimo odnosnoj 
kulturnoj biljci što bolje uslove za njen život i razvitak, a što 
lošije uslove za razvoj bolesti i štetnika. Tako na pr. izborom 
odgovarajuće podloge divlje amerikanske loze s jedne strane 
sprečavamo pojavu i širenje trsnog ušenca ili filoksere, a s druge 
strane odgovarajućom podlogom uz ispitivanje količine vapna u 
odnosnoj zemlji nastojimo pružiti vinovoj lozi što bolje uslove 
za njezin razvitak. Poznato je naime svakom vinogradaru, da 
svako zemljište prema sadržini vapna traži odgovarajuću podlo¬ 
gu loze. Isto tako moramo kod vinove loze kao i kod voćaka 
paziti i na odlike, koje uzimamo za naš vinograd. Svakome je 
jasno, da većina odlika loze, koje uspjevaju u Dalmaciji ne mogu 
uspijevati na pr. u Hrv. Zagorju ili u vinogradima uz Dunav. 
Jednako će mnogo slabije uspijevati muškat-hamburg, afus-ali, 
ćilibar ili smederevka bijela u Hrv. Zagorju, nego u Smederev¬ 
skom vinogorju. Izbor odlike i podloge je u vinogradarstvu vrlo 
važan, jer ako o tome ne vodimo računa doći će lako do pojave 
kloroze, do bolesti srži ili kakovih drugih bolesti. 

Jednako tako s obzirom na pojavu raznih bolesti i štetnika 
moramo paziti i na položaj zemljišta na kome želimo podići vi¬ 
nograd, jer vinova loza ne traži samo odgvarajuće zemljište, nego 
i dovoljno sunca. Bez ta dva uslova nema dobrog vina ni slat¬ 
kog grožđa. Dakle kada smo tim glavnim kulturnim uslovima 
udovoljili dali smo vinovoj lozi dobre životne uslove, a time već 
proveli i izvjesnu predobranu protiv bolesti i štetnika. Samo do¬ 
bro uzgojena i njegovana biljka može posjedovati i izvjesnu ot¬ 
pornost protiv stanovitih štetnika i bolesti. 

S obzirom na kulturne mjere predobrane potrebno je da, u 
vezi sa pojavom bolesti i štetnika, vodimo računa i o nekim dru¬ 
gim mjerama. Kod izbora ključića, korenjaka a naročito kod na¬ 
bavke cjepova moramo paziti, da nabavljeni materijal u zdrav¬ 
stvenom pogledu potpuno zadovoljava. Ako smo za svoj vino¬ 
grad nabavili slabe ključiće, nerazvijene korenjake ili slabo sra- 
štene cjepove, ne možemo od njih očekivati zdrave čokote. Bo- 

lest srži, o kojoj će biti kasnije govora, najviše se javlja kod 
mkde cjepljene loze u onom slučaju, gdje su cjepovi bili slabo 
srašteni ili ozlijeđeni. 

Nadalje moramo kod sadnje vinograda paziti, da ne sadi¬ 
mo lozu pregusto, jer u gusto sađenim vinogradima bolje se širi 
peronospora i lakše zadržava grozdov moljac nego u onim vino¬ 
gradima gdje je loza u propisnim razmacima (1.20 m) sađena, i 
gdje ona ima dovoljno zraka. Isto tako preniski uzgoj loze po- 
maže širenje i pojavu peronospore. Za lakše provađanje mjera 
suzbijanja peronospore, oidiuma, moljca i drugih neprijatelja bo¬ 
lje je uzgajati lozu sa razmaknutim stupovima i žicom između 
njih nego vezati lozu uz kolje. Dakako da je pored toga način 
loze vezan i na kraj u kome se ona uzgaja. 

U kulturne mjere suzbijanja neprijatelja vinove loze spada 
i okapanje vinograda, koji po mogućnosti mora biti uvijek čist 
od korova, jer se u korovu lako zadržavaju razni neprijatelji 
loze. Osim toga vinograd ne smije biti previše đubren dušičnim 
gnojivima, jer ona u izvjesnoj mjeri čine lozu manje otpornom 
spram peronospore. 

Biološka metoda ide za tim da pruži prirodnim neprijate¬ 
ljima štetnika potrebne uslove za njihov razvoj, kako bi pomoću 
njih na prirodan način spriječili do izvjesne granice pojavu štet¬ 
nika. Poznato je naime, da mnogi štetnici imaju svoje prirodne 
neprijatelje, a ti su na pr.: ptice, koje se hrane štetnim kukcima, 
zatim kukci grabežljivci kao što su bube mare (božje ovčice), 
koje se hrane lisnim i štitastim ušima. Među prirodnim neprija¬ 
teljima zasebno mjesto zauzimaju ose najeznice ili muhe gusje- 
ničarke, koje odlažu svoja jaja u razne gusjenice i štetne kukce 
i na taj način ih uništavaju. Takav je prirodni neprijatelj na pr. 
osica Aphelinus mali, koja uništava krvavu uš. Od raznih osa 
najeznica i muha gusjeničarka stradavaju grozdov moljac i gro¬ 
zdov savijač, ali pošto ta metoda suzbijanja nema za sada veće 
praktične vrijednosti u vinogradarstvu, to ju nećemo ovdje po¬ 
bliže opisivati, nego ćemo to samo kod nekih štetnika spome¬ 
nuti, koliko bude potrebno. 

Tehnička metoda ide za tim, da na mehanički ili kemijski 
način uništi bolest ili štetnika na kulturnoj biljci. 

Na mehanički način možemo suzbijati bolesti ili štetnike 
raznim mjerama. Tako na pr. vinova pipa ili makazar mogu se 
djelomično suzbiti sabiranjem. Grozdovog savijača također ve¬ 

ćim dijelom suzbijaju vinogradari sabiranjem. Postavljanje ma- 
maka za grozdove moljce ili skloništa za vinovu pipu spada u 
mehaničke mjere suzbijanja, jer u tim slučajevima uništavamo 
štetnike na mehanički način. Kopanje lovnih jaraka i rupa za 
hvatanje pipa i makazara je u izvjesnim krajevima poznato sred¬ 
stvo mehaničkog suzbijanja tih štetnika. Zagrtanje loze u jesen 
može također da služi kao mehanička mjera suzbijanja. Speci¬ 
jalno o tim mjerama biće govora kod pojedinih štetnika i bo¬ 
lesti. 

U vrlo mnogo slučajeva međutim dešava se, da se meha¬ 
ničkim sredstvima suzbijanja uopće ne možemo poslužiti, nego 
moramo pribjeći kemijskom načinu , jer je taj u mnogim sluča¬ 
jevima sigurniji i jeftiniji. 

Kao sredstva za suzbijanje bolesti i štetnika na vinovoj lozi 
dolaze u obzir bakreni, sumporni i arsenski preparati, pa onda 
kontaktni otrovi. 

Kod nas u vinogradarstvu najpoznatije je sredstvo bordo- 
ška juha kao sredstvo za sprečavanje peronospore i nekih dru¬ 
gih gljivičnih bolesti. Osim toga upotrebljava se bordoška juha 
i u kombinaciji sa arsenskim sredstvima kao sredstvo za jedno- 
vremeno suzbijanje gljivičnih bolesti i štetnika. 

U vinogradarstvu upotrebljava se bordoška juha u jačini od 
0.75% do 2%. Iako se o pripremi i upotrebi bordoške juhe često 
govori, te je ona uglavnom poznata našim vinogradarima, ipak 
neće biti na odmet ako i ovdje spomenem par riječi o tom obič¬ 
nom sredstvu. 

Jednopostotna bordoška juha priprema se tako, da se 1 kg 
modre galice rastopi u jednoj manjoj drvenoj posudi u 50 litara 
vode. U drugoj većoj posudi u 50 lit. vode izmješamo 1.2—1.5 
kg masnog gašenog vapna. Zatim ulijemo rastopinu modre ga¬ 
lice u vapneno mlijeko. Međutim poznato je, da bordoška juha, 
ako nije dobro pripremljena, može izazvati palež na zelenim di¬ 
jelovima biljke. Taj palež nastaje iz dva razloga: 

U prvom redu nastaje palež, ako je u bordoškoj juhi pre¬ 
malo vapna, te je ona kisela. Stoga treba bordošku juhu prije 
uporabe ispitati pomoću crvenog lakmus ili bijelog fenolftalein 
papira. Lakmus papir u pravilno pripremljenoj bordoškoj juhi 
postane modar, a fenolftalein papir postane tamno crven. Ako do 
te reakcije ne dođe onda treba dodati nešto vapna, da na taj 
način postane tekućina neutralna odnosno slabo alkalična. 

(Te papire za reakcije dobijemo u svim drogerijama i lje¬ 
karnama.) 

Drugi razlog uslijed čega može doći do paleža je vapno. U 
prvom redu vapno mora biti masno. Ako se ono nalazi sprem¬ 
ljeno u jamama za vapno, ono ne smije biti izloženo direktnom 
utjecaju zraka, nego mora biti pokrito slojem vode. Ako vapno 
nije dobro spremljeno nego staro, izloženo zraku i puno koje- 
kakovih nečistoća, onda može ono izazvati palež na zelenim dije¬ 
lovima, jer nije bilo podesno za pripremu bordoške juhe. Baš 
radi toga moramo uvijek ispitivati vrijednost bordoške juhe prije 
upotrebe. Nadalje može vapno izazvati palež i u onom slučaju,, 
ako ga ima previše u bordoškoj juhi. laj slučaj nije rijedak i 
baš to je razlog, da se mnogoputa vinogradari tuže, da modra 
galica nije dobra. Međutim galica iz svake tvornice je jednako 
dobra, nego naši vinogradari dodaju često previše vapna i zbog 
toga imadu palež. Bolje je načiniti slabije vapneno mlijeko i 
onda ispitivanjem sa papirima za reagencije utvrditi dali je po¬ 
trebno dodati još vapna, nego uzeti više vapna samo radi toga, 
da se juha bolje drži na listu. 

Cesto se dešava, da smo priredili veću količinu bordoške 
juhe, nego što smo ju mogli u jedan dan upotrebiti ili nam je 
kiša prije vremena spriječila prskanje. Pripremljena bordoška 
juha ne može biti dulje od 24 sata upotrebljiva. Da se spriječi 
brzo kvarenje bordoške juhe, može se u onim slučajevima, kada 
držimo da nećemo svu pripremljenu tekućinu moći isti dan upo¬ 
trebiti ili radi kratkoće vremena ili radi toga, jer predstoji even¬ 
tualno kišno vrijeme, dodati rastopini kod same pripreme 100 g 
šećera ili 1 1 mlijeka na 100 1 tekućine. Naknadno dodavanje 
šećera ili mlijeka nema djelovanja. Bordoška juha u koju smo 
dodali šećera ili mlijeka može se i drugi dan upotrebiti. 

Da bi se bordoška juha što dulje zadržala na lišću loze i na 
grozdićima, može joj se dodati koloidalna smola , koju proizvodi 
i uputstva daje Višegrad d. d. Dobrun (Drinska banovina). 

Za suzbijanje odnosno sprečavanje peronospore upotreblja¬ 
va se u vinogradarstvu i bmgundska juha. Ova se juha razlikuje 
od bordoške juhe time, što se tu mjesto vapna upotrebljava 
soda. Kod nas se za tu svrhu upotrebljava Solvay-soda. 1 ) Kod 
upotrebe ove juhe moramo biti vrlo oprezni, da njenom upotre¬ 
bom ne izazovemo palež. 


1 ) Dn. ži^ljko Kovačević: »Bolesti i štetnici na voćkama«, str. 17 - 18 . 

Budući da se kod pripreme bordoške juhe mora voditi ra¬ 
čuna o tome, da rastopina ne bude kisela, a niti jače alkalična, 
jer ona u jednom i drugom slučaju t. j. ako ima premalo vapna 
kao i ako ga ima previše, može izazvati palež na zelenim dijelo¬ 
vima biljke, to su pronađeni takovi preparati, koji daju stabilnu 
otopinu i ne izazivaju paleža. Takovi su preparati bakreno vapno 
ili bakreni oksikloridi, koji inače služe u iste svrhe, kao i bor¬ 
doška juha. Kao takovi preparati kod nas su poznati Ob 21 
Kupferkalk-Wacker i Sfinks. Ti se preparati u određenoj koli¬ 
čini upotrebljavaju za sprečavanje peronospore i drugih gljivič¬ 
nih bolesti. Oni imadu tu prednost, što se lakše pripremaju nego 
bordoška juha. Uzme se određena količina preparata i rastopi u 
100 1 vode. Prah toga preparata dobro izmješamo u vodi i rasto¬ 
pina je već spremljena za upotrebu. Takovim preparatima ne tre¬ 
ba dodavati vapna. Upotreba ovih preparata preporučuje se oso¬ 
bito u vlažnim godinama i za stolno grožđe. 

Da bi kod suzbijanja bolesti i štetnika na voćkama i vinovoj 
lozi uštedili na vremenu i time smanjili troškove, služimo se pri¬ 
godom prskanja voćaka i vinove loze kombiniranim sredstvima 
Takova su sredstva bordoška ili kalifornijska juha, kojima smo 
dodali otrove kao što su arsenska sredstva sa kojima uništava¬ 
mo one štetnike, koji nagrizaju zelene dijelove biljaka. Osim ta¬ 
kovih smjesa postoje i gotovi tvornički preparati kao što je Nos- 
prasit. Nosprasit je preparat, koji služi u vinogradarstvu u isto 
vrijeme za suzbijanje peronospore i grozdovog moljca. 

Za suzbijanje pepelnice na grožđu ne možemo se služiti ba¬ 
krenim preparatima, nego nam za tu svrhu služe sumpor i sum¬ 
porni preparati. Za suzbijanje pepelnice ili oidiuma na vinovoj 
lozi dolaze u obzir mljeveni ili ventilirani sumpor i sumporni 
cvijet. Protiv oidiuma bolje je ako uzmemo mljeveni odnosno 
ventilirani sumpor, nego sumporni cvijet, jer se mljeveni sumpor 
bolje prima za podlogu, nego sumporni cvijet i prema tome ima 
bolje i trajnije djelovanje. Sumpor protiv oidiuma može se upo¬ 
trebljavati samo po suhom vremenu i zato se loza ne smije s nji¬ 
me prašiti u jutro, dok ima rose, nego kasnije, kada su listovi i 
grozdovi potpuno suhi. Kod vlažnog vremena nema sumporni 
prah nikakovog djelovanja. 

U nekim vinogradarskim krajevima dodaju sumpor vapnu 
kod pravljenja bordoške juhe, ali tim postupkom ne ćemo ni- 

kada imati one uspjehe kao u onom slučaju kada zasebno prska¬ 
mo lozu bordoškom juhom, a zasebno prašimo sumporom. 

U knjizi o štetnicima na voćkama istakao sam zasebno upo¬ 
trebu kalifornijske juhe, koja se sastoji od sumpora i vapna, ali 
to sredstvo nema velike važnosti za vinovu lozu. jedino se pre¬ 
poručuje isto upotrebljavati u 2% koncentraciji za zimsko tre¬ 
tiranje vinove loze. 1 ) 

Od tvorničkih sumpornih preparata upotrebljavaju se protiv 
pepelnice Solbar, Polybarit, Sulfavol , Sulikol. 

Za suzbijanje štetnika, koji grizu zelene dijelove vinove loze 
dolaze u prvom redu u obzir arsenski preparati. Protiv štetnika 
mogu se upotrebiti u vinogradarstvu razni fabrikati švajnfurt- 
skog zelenila i vapneni arsenati, a tek u iznimnim slučajevima 
olovni arsenal. 

Od švajnfurtskog zelenila nalaze se kod nas u prometu: 
obično švajnfurtsko zelenilo, Aeroplan, Elafrosin, I. G.-zelenilo 
i Urania zelenilo. 

Švajnfurtsko zelenilo upotrebljava se u vinogradarstvu pro¬ 
tiv štetnika na taj način, da se 150—200 g zelenila izmiješa sa 
1 kg gašenog vapna uz dodatak malo vode. Kada smo zelenilo 
dobro izmiješali tada tome dodamo vode toliko da dobijemo 
100 1 tekućine. Sa tom tekućinom možemo prskati lozu protiv 
štetnika. 

Međutim mnogo će bolje biti, ako u vinogradima kod suz¬ 
bijanja peronospore i grozdovog moljca načinimo kombinirano 
sredstvo. U tom slučaju uzmemo napred označenu količinu zele¬ 
nila i dobro izmiješamo sa 2 kg gašenog vapna uz dodatak malo 
vode, a onda razrijedimo tako sa vodom da dobijemo 50 1 teku¬ 
ćine. Zatim toj tekućini uz stalno miješanje dodamo 50 1 rasto- 
pine modre galice, koje smo 1 kg već ranije rastopili u 50 1 
vode kao i za običnu pripremu bordoške juhe. No kao što smo 
kazali za samu bordošku juhu, tako i rastopinu zelenila ili rasto- 
pinu bordoške juhe i zelenila treba prije upotrebe ispitati sa 
lakmus ili fenolftalein papirom radi toga, da utvrdimo je li te¬ 
kućina neutralna odnosno alkalična, jer u protivnom, ako papiri 
ne mijenjaju boju treba i u ovim slučajevima dodati potrebnu 
količinu vapna, da tekućina postane neutralna. 

Kao dodatak bordoškoj juhi za suzbijanje štetnika upotreb¬ 
ljavaju se i razni vapneni arsenati, od kojih kod nas dolaze u pro- 


x ) »Bolesti i štetnici na voćkama« str. 21. 

met Aresin, spric-meritol. Ovi preparati dodaju se u količini od 
400 g gotovoj bordoškoj juhi. 

Osim napred spomenutih arsenskih preparata protiv grozdo¬ 
vog moljca kao dodatak bordoškoj juhi upotrebljavaju se još 
Arsokol, Arsola pasi!a i olovni arsenat, koji sadrže stanovitu ko¬ 
ličinu ne samo arsena, nego i olova. Dok su prva dva preparata 
manje otrovna, olovni arsenat unatoč svoga dobrog i sigurnog 
djelovanja ne može se u vinogradarstvu preporučiti radi toga, 
što je mnogo otrovniji od ostalih preparata. Stoga se on može 
upotrebiti samo za suzbijanje prve generacije grozdovog moljca 
t. j. do polivice lipnja, dok se za drugu generaciju nikako ne 
smije upotrebljavati. 

Razni štetni kornjaši kao pipe, pa onda grozdov moljac i 
grozdov savijač mogu se uspješno suzbijati prašenjem grozdića 
loze sa arsenskim prahovima kao što su Gralit i Meritol P. 

Kod upotrebe bilo kojeg arsenskog sredstva moramo imati 
na umu, da su to otrovi, koji nisu opasni samo za štetnike nego 
i za ljude i za domaće životinje. Stoga moramo biti kod upotrebe 
oprezni, pa voditi računa o tome, da nam otrov ne dođe u usta, 
đa do njega ne dođu djeca ili domaće životinje i da arsenska 
sredstva nikako ne upotrebljavamo u vinogradarstvu kada na¬ 
stupi šaranje grožđa. Stoga će biti najbolje, ako sa tim sredstvi¬ 
ma radimo, da ih više ne upotrebljavamo u prvoj polovici kolo¬ 
voza, a kod ranih odlika grožđa kao što na pr. julski muškat 
poslije konca lipnja. Ni na grožđu niti u vinu ne smije biti tra¬ 
gova arsena. 

Arsenova sredstva o kojima smo dosada govorili spadaju 
među želučane otrove i zato se upotrebljavaju samo protiv štet¬ 
nika, koji grizu zelene dijelove biljaka. Protiv štetnika, koji ošte¬ 
ćuju biljke svojim sisanjem hranljivih sokova, ne možemo se po¬ 
služiti arsenskim sredstvima. Međutim u zaštiti bilja postoje i 
takova sredstva s kojima možemo suzbijati štetnike koji grizu 
zelene dijelove kao i one koji oštećuju biljke svojim sisanjem. 
Takova su sredstva kontaktni ili dodirni otrovi. Među kontakt¬ 
ne otrove spadaju voćni karbolineumi, uljani preparati, pa onda 
nikotinski i piretrinski preparati i napokon sapuni. 

Voćni karbolineumi, koji su našli u voćarstvu veliku pri¬ 
mjenu, u vinogradarstvu se mnogo manje upotrebljavaju. Oni bi 
se mogli primijeniti i u vinogradarstvu samo u onim slučajevima 
kada se na lozi pojave štitaste uši, a djelomično mogu oni po- 

služiti za uništavanje moljčevih gusjenica. No iako su se voćni 
karbolineumi pokazali kao vrlo dobra sredstva u voćarstvu, na¬ 
ročito protiv štitastih ušiju, oni protiv raznih gusjenica ne daju 
tako dobre rezultate. Jedino jedna vrsta karbolineuma tzv. Mix 
drin (Baumspritzmittel) daje i u tom pravcu dobre rezultate. 
Voćni karbolineumi upotrebljavaju se samo za zimsko prskanje 
drveća i vinove loze. U tom slučaju upotrebljavamo obične voćne 
karbolineume u 4—5% emulziji, a koncentrirane u 2—3% 
emulziji. 

Mnogo su važniji kao kontaktni otrovi u vinogararstvu ni - 
kotinski preparati: duhanski ekstrakt, Nikopren i sirovi nikotin. 
Naš domaći duhanski ekstrakt upotrebljava se u koncentraciji 
od 5—6% uz dodatak V 2 kg kalijevog sapuna (Schmierseife). 
To znači 5—6 kg duhanskog ekstrakta na 100 1 vode i k tome se 
doda V 2 kg kalijevog sapuna, koga smo prije rastopili u vrućoj 
vodi. No pošto naš duhanski ekstrakt ima u sebi smolastih tvari, 
a osim toga sadrži premalo čistog nikotina (ispod 3%), to ga 
baš ne možemo preporučiti, a osobito ne za stolno grožđe, kome 
kvari ukus i izgled. Za suzbijanje grozdovog moljca mnogo su 
podesniji tvornički preparati Nikopren i sirovi nikotin. Ovi se 
preparati upotrebljavaju prema uputstvima, koja daju same tvor 
niče i koja se dobiju kod nabavke preparata. 

Nikotinski preparati su otrovi koji su opasni i za čovjeka, 
ako ih udiše ili ako mu dođu u usta, a naročito je opasan sirovi 
nikotin, koji sadrži oko 97% čistoga nikotina. 

Pirettinski preparati, koji se također upotrebljavaju protiv 
štetnika u vinogradarstvu, slabo su kod nas zastupljeni, premda 
se kod nas u Dalmaciji uzgaja buhač i proizvodi odličan buha- 
čev prah. Od tvorničkih preparata nalazi se kod nas u prometu 
samo Shelov biljobran ljetni. Inače možemo se poslužiti samo 
Dufourovom smjesom, koja se načini na taj način da se izmješa 
1.5 kg buhača u 100 1 vode i tome doda 1.5—2 kg kalijevog sa¬ 
puna. Time se prskaju grozdovi radi uništavanja gusjenica gro¬ 
zdovog moljca. Piretrinski preparati imaju tu prednost pred ni 
kotinskim, jer su otrovni za kukce, a ne za ljude. 

Međutim s obzirom na upotrebu nikotinskih i piretrinskih 
preparata moram spomenuti još neke činjenice. Nikotinski i pi¬ 
retrinski preparati, ako su dobro pripremljeni daju odlično dje¬ 
lovanje protiv štetnika. No oni imaju tu manu, da djeluju uglav¬ 
nom samo u direktnom dodiru sa štetnikom, te ovaj od toga vrlo 

brzo ugiba. No to njihovo djelovanje nije trajno kao kod arsen- 
skih preparata. Dok arsenski preparati prema svome sastavu dje¬ 
luju od 1—3 nedjelje, nikotinski i piretrinski preparati gube svoje 
djelovanje kratko vrijeme iza toga, što smo s njima prskali bilj¬ 
ke, t. j. čim stoje dulje u dodiru sa zrakom. 

Kod suzbijanja bolesti i štetnika na vinovoj lozi moramo 
osobito voditi računa o prskalicama i sumporačama. Kod nas su 
u vinogradarstvu uobičajene obične leđne prskalice sa kojima 
vrši radnik prskanje uz neprestano tjeranje zraka u prskalicu sa 
ručnom polugom. Međutim mnogo podesnije su za taj rad auto¬ 
matske i baterijske prskalice. Kod svake prskalice za prskanje 
vinograda moramo voditi računa o dvima važnim stvarima i to 
o rasprašivaču i pritisku zraka. Kod dobre prskalice trebamo 
finiji rasprašivač koji izbacuje tekućinu poput magle, a osim 
toga tekućina mora da ispada iz prskalice pod jednomjernim 
pritiskom zraka. Dok odgovarajući rasprašivač može imati sva¬ 
ka prskalica, dotle jednomjeran pritisak zraka u svrhu jednakog 
izbacivanja tekućine može imati samo dobra automatska ili ba- 
terijska leđna prskalica. Ručna obična prskalica u tom pravcu 
svakako zaostaje. Automatska ili baterijska prskalica štedi na 
vremenu i materijalu. 

Kod sumporenja loze služimo se običnim ručnim ili leđnim 
sumporačama. Za prašenje loze je mnogo podesnija leđna sum- 
porača sa finim otvorom koji baca prah poput oblaka, nego ručni 
kod koje pada prah kao gusta prašina. Leđne sumporače su oso¬ 
bito važne kod prašenja grozdova sa arsenskim prepraratima 
protiv grozdovog moljca, gdje mora prah padati u obliku magle 
da na taj način prodre u grozd. 

Sto tekućina u finijem mlazu, a što sumpor ili arsenski pra¬ 
hovi padaju u finijoj magli na lozu, to će biti njihovo djelovanje 
bolje, jer je površina lista ili grožđa bolje pokrita slojem odno¬ 
snog sredstva. 


2 

Pregledni popis sredstava za suzbijanje bolesti i štetnika 

na vinovoj lozi 


Naziv 

sredstva 

Proizvodjač 
ili prođavaoc 

Temeljni 

sastav 

sredstava 

Koncentracija 
kod upotrebe 

Protiv čega se 
upotrebljava 

Naziv 

sredstva 

Proizvodjač 
ili prođavaoc 

Temeljni 

sastav 

sredstava 

Koncentracija 
kod upotrebe 

Protiv čega sefl 
upotrebljava 1 

I Arsokol 

Zorka d. đ. 

Beograd 

olovno 

arsenski 

preparat 

250—400 g. na 
100 1. bordoške 
juhe 

grozdovog moljca i 
ostalih štetnika ko¬ 
ji grizu zelene di¬ 
jelove 

1 Bakrena sredstva: 

1 Arsola pasta 

Biljana a. d. 
Beograd 

— „ — 

12% na 100 1. 
bordoške juhe 

— „ — 

Borđoška juha 


Modra galica 
i vapno 


peronospore i đrw 
gih gljivičnih bole¬ 
sti, osim oidiumj 
bijele i crne trt 
leži na grožđju] 

0.75—2% 

2-4% 

Olovni arsenat 
Schering 

Mr. Draško Vilfan 
Zagreb 

— „ — 

400 g. na 100 1. 
bordoške juhe 

samo protiv prve 
generacije grozdo¬ 
vog moljca. Inače 
se u vinogradarstvu 
ne upotrebljava 

Burgunđska 

juha 

Jugoslavenska 
Tvornica Solvaj 
d. d. — Beograd 

Modra galica 
i Solvaj soda 

1% + 0.5% 

peronospore 1 

r -~ 

Jugefa k. d. 

Zagreb 

vapneno 

arsenski 

preparat 

za prašenje 
loze 

grozdovog moljca i 
štetnika koji nagri¬ 
zaju zelene dijelove 

Kupferkalk- 

Wacker 

Anton Schweicher 
Novi Sad 

bakreno 

vapno 


peronospore ] 

Gralit 

Ob 21 

Jugefa k. d. 

Zagreb 

- „ — 

0.35—0.50% 

peronospore 


Meritol P 

Mr. Draško Vilfan 
Zagreb 

— M - 

— — 

- „ — 

Sfinks 

Zorka d. d. 

Beograd 

— „ - 


peronospore . 


IV Sumporna sredstva: 

II Kombinirana sredstva: 



Sumporni prah 


Sumpor 

za prašenje 

oidiuma i crnog pa¬ 
leža 

Nosprasit 

Jugefa k. d. 

Zagreb 

bakreno 
arsenski 
pi eparat 

0.75—1% 



peronospore i štet¬ 
nika koji nagrizaju 
zelene dijelove 

Sumporni 

cvijet 


— „ — 


— .. — 

III Arsenska sredstva: 

Sulfarol 

Biljana a. d. 
Beograd 

preparat 

koloidalnog 

sumpora 

| ' 2% 

protiv oidiuma 

Aeroplan 

Kemikalija 

Novi Sad 

vrst švajn- 
furtskog 
zelenila 

150—200 g na 
100 1. bordoške 
juhe 

grozdovog moljca i 
ostalih štetnika ko¬ 
ji nagrizaju zelene 
dijelove 

L_ 

Sulikol 

Zorka d. đ. 

Beograd 


100—150 g. na 
100 1. bordoške 
juhe 


Elafrosin 

Biljana a. d. 
Beograd 


— „ t- 


V Kontaktna sredstva: 

I. G. zelenilo 

Jugefa k. d. 

Zagreb 


— „ — 

- — 

Duhanski 

ekstrakt 

Tvornice duhana 
Ljubljana - Niš 

nikotinski 

preparat 

5-6% 

grozdovog moljca i 
grozdovog savijača 

Urania zelenilo 

Petar Miović 
Maribor 


— - 

— „ — 

Nikopren 

Jugefa k. d. 

Zagreb 

- „ — 

150 gr. 

— .. — 

Aresin 

Jugefa k. d. 

Zagreb 

vapneni 

arsenat 

400 g. na 100 1. 
bordoške juhe 

— „ — 

Sirovi nikotin 

Kemikalija 

Novi Sad 

— „ — 

50—100 g. 

— „ — 

Meritol S 

Mr. Draško Vilfan 
Zagreb 

— „ — 

- „ — 

— — 

Shell biljobran 
ljetni 

Jugoslavensko 

Shell d. d. 

Zagreb 

piretrinski 

preparat 

2% 

— „ — 

III BOLESTI NA VINOVOJ LOZI 

PLAMENJAČA ILI PERONOSPORA NA VINOVOJ LOZI 
(Plasmopara viticola) 

Peronospora je najčešća i najopasnija bolest vinove loze. Ta 
je gljivična bolest prenesena iz Amerike u Evropu. Zapažena je 
prviput u južnoj Francuskoj 1878, odakle se vrlo brzo raširila 
po Evropi te je do godine 1880 bila već poznata u većini evrop¬ 
skih država. Peronospora napada kod vinove loze u prvom redu 
list pa onda cvjetne pupove, cvijetove i bobe grožđa. Ova se bo¬ 
lest ne pojavljuje svake godine u jednako jakoj mjeri, nego u ne¬ 
kim godinama u obliku jake zaraze'načini ogromne štete da se 
možda druge godine pojavi u posve maloj mjeri. Njeno pojavlji¬ 
vanje ovisi o klimatskim prilikama u dotičnoj godini. Najviše 
štete počini ona u godinama kada koncem proljeća i u ljeti pa¬ 
daju česte kiše. Takve su godine bile na pr. 1924, 1930, 1933 
1936 i 1937. 

Budući da je peronospora jedna od najobičnijih bolesti na 
vinovoj lozi, biće dobro da se s njom pobliže upoznamo kako 
bi nam na taj način bila jasnija potreba njenog suzbijanja i gre¬ 
ške koje često preživljavaju naši vinogradari u tom pravcu. 

Peronopsora stvara u jesen u lišću zimske spore (truske, sje¬ 
menke), a u proljeće i tokom ljeta ljetne spore i konidije. Zimske 
spore stvara peronospora u jesen prije otpadanja listova te one 
zajedno sa listovima padnu na zemlju i tu u lišću prezimljuju. 
Tih zimskih spora može biti na 1 mnr lista preko 250. U proljeće, 
kada se toplina digne iznad 10° C, a nije veća od 32° C, počinju 
te spore da kliju. Najpovoljnija toplina za klijanje spora je 25° C. 
Za klijanje spora međutim nije potrebna samo toplina nego i 
vlaga. Zimske spore mogu da kliju u proljeće samo onda, kada 
pored potrebne topline padne jedna dugotrajna kiša (8—10 mm) 
kroz 2 dana. Kada je spora proklijala ona stvara konidije u ko¬ 
jima nastaju ljetne spore, t. zv. spore bludilice (one se tako zovu 
radi toga, jer se u kapi vode gibaju). Te spore bludilice koje 
ispadaju iz konidije, kada ona pukne, i padnu na list vinove 
loze, izazivaju tu tzv. primarne infekcije. U jednoj konidiji, 
koja se razvila iz zimske spore nalazi se oko 60 spora bludilica. 
Infekcije sa sporama bludilicama ili primarne infekcije zbivaju 
se najviše onda kada kiša pada i kapi kiše udaraju po zemlji i 

na taj način bacaju spore sa prošlogodišnjih otpalih listova na 
mlado lišće loze. Primarne infekcije zbivaju se kod vinove loze 
od mjeseca travnja do lipnja. Da dođe do prve infekcije moraju 
postojati ovi uslovi: temperatura mora biti iznad 10° C, mora 
pasti dovoljno kiše (10 mm) i list vinove loze mora biti širok 
bar 2 cm. Ako bilo koji od spomenutih uslova manjka, ne može 
doći do infekcije na lozi. Stoga se često dešava da loza u početku 
svoga razvoja ne strada nego tek kasnije. Naročito su opasne 
infekcije u doba cvatnje. 



Uljane mrlje na listu loze 


Kada je ljetna spora bludilica kod primarne infekcije do¬ 
spjela na list ne može ona na njemu proklijati, kao ni zimska 
spora ako nema dovoljno vlage i topline. Dakle, ako je pala 
jaka kiša ili rosa te se na listu nalaze kapljice vode, ljetna spora 
može doći do pući (otvor na listu), i tu ona stvara klicu sa ko¬ 
jom se kroz puč probije u nutrinu lišća. U listu stvara perono¬ 
spora svoje tkivo (micelij) poput nekog pletera između stanica 
lista, te iz njih pomoću sisaljka siše hranljive sokove. Budući da 
Se najveći broj pući na lišću nalazi na naličju, tj. na donjoj strani 
lišća, to se infekcije od strane peronospore zbivaju gotovo isklju- 
Clv ° samo na donjoj strani lista a ne na gornjoj. 

Peronospora se u nutrini lista raz/ija, te nakon izvjesnog 
vremena njezin micelj probija iz nutrine lista kroz puci na povr¬ 
šinu stvarajući konidije iz kojih će se prosuti spore i izazvati 
nove t. zv. sekundarne infekcije. Jedan ili dva dana prije izbi¬ 
janja konidija kroz pući lista na površinu pokaže se na gornjoj 
strani lišća žućkasta t. zv. uljana mrlja, koja je jedan od najoči¬ 
tijih znakova pojave peronospore. Ta se uljana mrlja pojavljuje 
uslijed toga, što je gljivica u listu na tom mjestu uništila zele¬ 
nilo i list je radi toga postao proziran. Za jedan ili dva dana na 
istom mjestu gdje se pokazala uljana mrlja naći ćemo na donjoj 
strani lista bijelu prevlaku od samih konidija peronospore. Ove 
konidije koje se stvaraju na naličju lista tako su lagane, da tek 
200 milijuna takovih konidija teži oko 1 g. Konidije peronospo¬ 
re izbiju na površinu lista redovito iza ponoći i to između 1 i 3 
sata. Međutim i ovo izbijanje gljivica na listu zbiva se samo 
onda kada je loza kroz dulje vrijeme mokra od kiše ili rose, od¬ 
nosno magle. Ako loza po noći nije mokra i temperatura ne pre¬ 
lazi 12° C, neće konidije peronospore izbiti na površinu. 

Vrijeme u razvoju peronospore od dana infekcije, kada je 
gljivica prodrala kroz puč u nutrinu lista pa do dana kada ona 
izbije na površinu zovemo vrijeme inkubacije. Inkubaciono vri¬ 
jeme odnosno vrijeme izbijanja konidije na površinu lista ovisno 
je o temperaturi. Najniža temperatura kod koje izbijaju konidije 
na površinu i kod koje najdulje traje inkubaciono vrijeme je tem¬ 
peratura 12—13° C, a najbrže se razvija peronospora i ima naj¬ 
kraće vrijeme inkubacije između 18° i 24° C. Iznad 26° C pro¬ 
duljuje se vrijeme inkubacije, a kod temperature više od 29° C 
ne izbija peronospora na površinu lista, niti stvara infekcije, jer 
su puči kod tako visoke temperature zatvorene. To nam već ja¬ 
sno kazuje zašto se za vrijeme suhog i vrućeg ljeta ne pojavljuje 
peronospora u jačoj mjeri. 

Ranije je peronospora počinjala mnogo veće štete nego što 
danas počinja, a razlog tome je bio u nepoznavanju njenog raz¬ 
voja i nepoznavanju utjecaja topline i vlage na brzinu njenog 
razvoja. Od godine 1913, kada je njemački stručnjak K. Miiller 
svojim istraživanjima i proučavanjima života peronospore stvo¬ 
rio t. zv. inkubacioni kalendar, mjere za suzbijanje peronospore 
mnogo se lakše provode i uspjesi su kud i kamo sigurniji. 

U čemu se sastoji inkubacioni kalendar? On se sastoji u 
izračunavanju vremena kada se mora provesti prskanje vinove 

loze protiv peronospore. To se izračunavanje provodi na temelju 
temperature i vlage. Prije smo računali da se doba prskanja može 
odrediti prema rastu odnosno visini izboja loze. No taj način 
izračunavanja pokazao se loš, jer on nema nikakve neposredne 
veze sa temperaturom, vlagom i pojavom peronospore. Drugi na¬ 
čin na koji se htjelo odrediti doba prskanja loze bila je pojava 
uljanih mrlja. No kada znamo da se uljane mrlje pojavljuju 1 
do 2 dana ranije od izbijanja peronospore na listu, a s obzirom 



Prevlaka peronospore na doljnoj strani lista 


na to što peronospora izbija po noći, što ona izbija kada je loza 
mokra i što se najbrže klijanje spora u roku od 40 do 45 minuta 
zbiva kod temperature od 18° do 24° C, postaje nam jasno, da 
ćemo na taj način lako zakasniti sa prskanjem. To osobito vri¬ 
jedi za veće vinograde gdje ne možemo lako primjetiti svaku 
uljanu mrlju i gdje ne možemo u roku od jednog dana poprskati 
čitavi vinograd. 

Međutim, metoda izračunavanja dana prskanja po inkuba- 
cionom kalendaru osniva se na tačnom proučavanju života pe- 

ronospore u vezi sa utjecajem temperature i vlage, pa je prema 
tome ta metoda svakako najsigurnija. K. Miiller načinio je svoj 
inkubacioni kalendar proučavanjem razvoja peronospore kod 
raznih temperatura i raznog stupnja vlage, te je sastavio u tu 
svrhu inkubacionu krivulju koja nam pokazuje, kod koje tempe¬ 
rature uz potrebnu vlagu za koliko dana izbija peronospora na 
površinu lista. Drugim riječima inkubaciona krivulja pokazuje 
nam kako dugo traje razvoj peronospore u nutrini lista odnosno 
kako dugo traje inkubaciono vrijeme. (Vidi sliku.) 



Inkubaciona krivulja po K. Mulleru (Tage-dani, Celzius - temperatura) 

Već smo prije kazali da zimske spore počnu klijati kada u 
vrijeme od travnja do lipnja padne uz temperaturu veću od 11° C 
8 do 10 mm kiše, a list je na lozi postigao širinu bar 2 cm. Tada 
dolazi do primarne infekcije. Međutim spora koja je pala na list 
ne može proklijati, ako na listu nema kapi vode, tj. ako opet ne 
padne kiša, a uz to i temperatura ne smije biti manja od 11° C, 
niti viša od 29° C, jer je onda infekcija nemoguća. Dakle, ako 
su pale dvije kiše i temperatura postigla odgovarajući stupanj, 
onda tek dolazi do primarne infekcije. Međutim koliko ima tem¬ 
peratura i vlaga svoj utjecaj na klijanje konidija i spora toliko 
ima ona i utjecaj na dužinu razvoja u samom listu loze. 

Iz krivulje koju sam ovdje iznio vidi se da kod stalne vlage 
i temperature od 12° C traje inkubaciono vrijeme 15 dana 
Kod temperature od 22° do 24 u C oko 4 dana, dok kod tempe¬ 
rature od 29° C traje 8 dana. Kod više temperature se perono¬ 
spora ne pojavljuje. No ova se inkubaciona krivulja kao takova 
ne može potpuno primjeniti za izračunavanje vremena odnosno 
dana prskanja u vinogradima, jer u prirodi ne vladaju stalne 
temperature nego se one jače ili slabije mijenjaju prema vremen¬ 
skim prilikama. Stoga postoje izvjesne razlike između inkuba- 
cione krivulje i inkubacionog kalendara. Inkubaciono vrijeme 
po inkubacionom kalendaru načinjeno je odnosno izračunava se 
prema klimatskim prilikama u samoj prirodi, dok je inkubaciono 
vrijeme po krivulji načinjeno po konstantnoj temperaturi u za to 
određenim prostorijama bez utjecaja vanjskih faktora. Prouča 
vanjem te pojave načinjen je u Njemačkoj nakon višegodišnjih 
mjerenja slijedeći inkubacioni kalendar sa uporedbom na inku* 
bacionu krivulju. Taj nam kalendar može služiti kao jedno uput- 
stvo za naše prilike i ako će kod nas postojati u tom pravcu iz¬ 
vjesne razlike. 



Temperatura 

°c 

Inkubaciona 
krivulja dana 

Inkubacioni 
kalendar dana 

Sredina svibnja 

11 

do 

20 

13 

— 

14 


10 


15 - 

- 18 

Konac svibnja 

21 

do 

31 

15.8 

— 

15.5 


8 


12 - 

- 15 

Početak lipnja 

1 

do 

10 

17 

— 

17.2 

6 

- 

7 

10 - 

- 13 

Sredina lipnja 

11 

do 

20 

162 

- 

165 

7 

— 

8 

8 

10 

Konac lipnja 

21 

do 

30 

15.7 

- 

185 

6 

- 

7 

6 - 

- 7 

Srpanj i kolovoz 



18 

— 

19.5 

5 

- 

6 

5 - 

- 6 


Iz ove tabele se vidi da inkubaciono vrijeme po inkubacio¬ 
nom kalendaru traje dulje nego po krivulji. Jedino pod konac 
lipnja te u srpnju i kolovozu jednako je vrijeme inkubacije po 
krivulji i po kalendaru. Prema priloženoj tabeli vidi se, da je 
vrijeme inkubacije najdulje u mjesecu svibnju, a najkraće u mje¬ 
secu srpnju i kolovozu. No s obzirom na to, što kod nas postoje 
veće razlike između klime u pojedinim krajevima, jer se naši vi¬ 
nogradarski krajevi nalaze u raznim klimatskim područjima, po- 
stojaće izvjesne razlike u inkubacionom kalendaru odnosno vre- 

menu između Dalmacije, Hrv. Zagorja, Fruške Gore, Banata i 
Smedereva. Najkraće inkubaciono vrijeme imaće svakako Dal¬ 
macija, radi svojih visokih temperatura, a najdulje Hrv. Zagorje, 
radi niže temperature i prilično mnogo vlage. 

Kod temperature moramo napomenuti, da je od osobite 
važnosti razlika između dnevne i noćne temperature. Pošto se 
peronospora razvija ne samo po danu nego i po noći, to će tempe¬ 
ratura, ako ona po noći u većoj mjeri padne, imati svoj utjecaj na 
brzinu razvoja peronospore. Pad temperature po noći može da 
produži vrijeme inkubacije te se može desiti da uslijed toga pero¬ 
nospora kasnije izbije na površinu lista nego što smo to oče¬ 
kivali. 

Osim temperature kazali smo da je od velike važnosti za 
njen razvoj i vlaga. Ako je suho i toplo vrijeme, ili ako duvaju 
suhi vjetrovi koji ne dozvoljavaju stvaranje rose po noći, onda 
neće peronospora moći da se razvija. No kad u proljeće i u ljetu 
padaju kiše a dani i noći su sparne onda će se peronospora brzo 
razvijati, pa će to imati utjecaja da inkubaciono vrijeme bude u 
takovim prilikama kraće nego u normalnim. 

Kada su se na naličju lista pojavile konidije peronospore, 
one će u vlažnim danima sa svojim sporama brzo stvarati nove 
sekundarne infekcije, koje mogu da se u povoljnim prilikama 
produže do jeseni. Za pojavu sekundarnih infekcija koje se zbi¬ 
vaju tokom ljeta, nije potrebna samo kiša nego njih mogu da iza¬ 
zovu i noćne jake rose i noćna magla. Kada tokom ljeta nema 
vlage, koja je nužna za razvoj peronospore, neće dolaziti do se¬ 
kundarnih infekcija. Najopasnije vrijeme za pojavu peronospore 
je svakako mjesec svibanj i lipanj, jer u to vrijeme i u normalnim 
prilikama imamo dosta kiše, koja je povoljna za stvaranje pri¬ 
marnih infekcija. Do sekundarnih infekcija dolazi samo u vlaž¬ 
nim godinama sa mnogo kiše u lipnju i srpnju. 

Stoga u interesu očuvanja priroda u vinogradima moramo u 
prvom redu voditi brigu o pojavi peronospore u drugoj polovici 
svibnja i prvoj polovici lipnja, jer tada nam ona može nanijeti 
najveće štete. Prema tome je najpraktičnije za svakoga vinogra¬ 
dara da znade odrediti vrijeme prvog i drugog prskanja loze, 
jer će mu onda borba protiv peronospore kasnije biti kud i kamo 
lakša. 

Nakon toga što smo se upoznali u glavnim potezima sa po¬ 
javom peronospore, iznijeću sada potrebna uputstva za suzbi¬ 
janje te opasne bolesti na vinovoj lozi. 

Kako sam u uvodu kazao bolesti i štetnici na kulturnom 
bilju mogu se suzbijati raznim metodama. Za suzbijanje pero¬ 
nospore poslužićemo se tek djelomično kulturnim i mehaničkim 
načinom, dok najveću pažnju trebamo posvetiti kemijskom na¬ 
činu suzbijanja, jer samo na taj način možemo osigurati prirod 
vinograda. 

Kod sadnje, obrade tla i uzgoja loze moramo voditi računa 
kako sam to i naprijed kazao o slijedećim mjerama: 

Loza ne smije biti pregusta sađena, vinograd ne smije biti 



Peronospora na cvatu loze (Miiller - Sleumer) 

podignut u ravnici, koja i onako ne predstavlja vinogradarsko 
tlo, a tako isto ne smije tlo biti vlažno. U koliko je tlo u vino¬ 
gradu vlažno, a inače je položaj za vinograd povoljan, treba ta¬ 
kovo tlo odvodnih odnosno drenirati. Kod sadnje vinograda 
moramo o položaju voditi računa kod sadnje nekih odlika koje 
osobito stradaju od peronospore, kao plemenka, portugizac, mal¬ 
vazija, kabernet, graševina i neke druge, dok je n. pr. silvanac 
prilično otporan protiv te bolesti. Isto tako se ne smije vinograd 
previše đubriti dušičnim gnojivima, jer ona stvaraju bujnu lozu, 
ali takova loza više strada od peronospore. Osim toga mora se 

paziti da vinograd ne bude zakorovljen, jer korov zadržava iz¬ 
među redova loze nepotrebnu vlagu i time stvara povoljnije pri¬ 
like za širenje peronospore, a osim toga smanjuje prirod. 

No pošto napred navedenim mjerama ne ćemo nikada u do¬ 
voljnoj mjeri spriječiti pojavu peronospore, to se redovito kod 
suzbianja ove bolesti moramo služiti kemijskim sredstvima i to 
onima, koja sadrže bakra, jer je bakar najsigurnije sredstvo za 
suzbijanje ne samo peronospore nego i raznih drugih gljivica. 

U prvom redu za suzbijanje peronospore dolazi u obzir kao 
najpoznatije sredstvo bakreno-vapnena bordoška juha. Godine 
1882 pronašli su botaničar Millardet i kemičar Gayon u Bor- 
đeaux-u, da bakreno-vapnena juha ili smjesa od modre galice i 
vapna djeluje protiv peronospore, pa je po spomenutom mjestu 
dobilo to sredstvo i svoje ime. Bordoška juha upotrebljava se 
protiv peronospore u koncentraciji 0,75% do 2%. Kod prskanja 
vinograda uzimamo za prvo prskanje 0,75% rastopinu, a kasnije 
u normalnim godinama 1 %. Dok u godinama kada se ta bolest 
pojavi u velikoj mjeri, i kada česte kiše ispiru modru galicu sa 
listova loze, onda se uvijek moramo poslužiti sa jačim koncen 
tracijama. Osim sa bordoškom možemo prskati lozu i sa bur- 
gundskom juhom kod koje mjesto vapna upotrebljavamo sodu 
(vidi str. 12). Mjesto ovih sredstava možemo upotrebiti i tvor¬ 
nička sredstva t. zv. bakrena vapna i to Sfinks, Kupferkalk- 
Wacker ili Ob 21. Prva dva sredstva upotrebljavaju se u nor¬ 
malnim godinama u koncentraciji 1% , a u kišnim godinama kod 
jake zaraze u 1,5% koncentraciji, dok se Ob 21 upotrebljava u 
koncentraciji 0,35% do 0,50%. 

Kod prskanja vinove loze protiv peronospore moramo vo¬ 
diti računa o tome, da loza bude dobro poprskana, a još više mo¬ 
ramo paziti na to, da prskamo donju stranu lista i grozdove, jer 
se tu nalaze klice peronospore i zbivaju infekcije. Kod prskanja 
loze moramo paziti i na to, da tekućina izlazi iz prskalice u obli¬ 
ku fine magle, a ne u gustom mlazu. Stoga se moramo pobrinuti, 
da imamo na prskalici dobar rasprašivač. 

S obzirom na to što moramo bezuvjetno prskati prvenstve¬ 
no samo donju stranu lišća loze, to je potrebno da kod prvog 
prskanja kada je loza još niska, metnemo na prskalicu zavinut 
rasprašivač, jer ćemo s njime lakše prskati donju stranu lišća. 
Osim toga biće bolje ako provodimo prskanje vinograda sa au¬ 
tomatskim ili baterijskim leđnim prskalicama, jer je kod tih pr¬ 

skalica tlak zraka jednak i prema tome i prskanje potpuno jedno¬ 
lično, što je vrlo važno za suzbijanje peronospore. Lišće, izboji, 
zaperci i cvatovi odnosno grozdići loze moraju biti upravo pre¬ 
kriti prevlakom bordoške juhe, odnosno kojeg drugog sredstva, 
jer ćemo samo na taj način moći spriječiti pojavu peronospore 
odnosno klijanje spora. Ako nije loza prije pojave plamenjače 


Peronospora na bobama grožđa (Arnauđ) 

pokrita slojem bakrene rastopine, ne ćemo moći naknadnim pr- 
skanjem doći do uspjeha, jer bordoška juha kao i ostala sred¬ 
stva služe za sprečavanje peronospore, a ne mogu ju suzbiti kada 
se ona već pojavila. Zbog toga je najvažnije za suzbijanje pla¬ 
menjače pogoditi vrijeme, kada treba prskanje provesti. Prskanje 
vinove loze potrebno je provesti u jutro i prije podne dok nije 
nastupila najjača žega, i opet nastaviti taj posao poslije podne 

kada sunčane zrake nisu već tako jake. To je potrebno učiniti 
radi toga, jer ako se na listu nalaze kapi tekućine, a sunce upire 
u njih, može lako doći do sunčanog paleža, koji može oštetiti 
kako list tako i bobe. 

Za svakoga vinogradara od najveće je važnosti da spriječi 
pojavu peronospore, a to će postići samo na taj način, da u prvom 
redu provede prvo, a onda i sva druga prskanja u pravo vri¬ 
jeme. Naši vinogradari vrijeme prvoga prskanja prosuđuju po¬ 
najviše po rastu loze, odnosno po visini izboja. Kada je loza na¬ 
rasla 20—30 cm visoko, onda po mišljenju većine vinogradara tre¬ 
ba provesti prvo prskanje. Međutim već sam prije kazao, da 
razvoj odnosno visina loze nema nikakove direktne veze sa po¬ 
javom peronospore, te ako po toj činjenici stvaramo odluku za 
prvo prskanje, onda nam se može lako dogoditi, da smo prvo 
prskanje proveli prekasno. Isto tako nam ne mogu služiti kao 
mjerilo za dan prskanja uljane mrlje kako smo to naprijed kazali. 

Pošto je praksa pokazala da ne možemo niti po razvitku 
loze u proljeće a niti po uljanim mrljama točno odrediti dan kada 
treba provesti prvo prskanje, to će biti najpametnije ako se za 
provođenje prvoga prskanja poslužimo inkubacionim kalenda¬ 
rom odnosno krivuljom, te određujemo dan prskanja prema vlazi 
i temperaturi. Pomoću inkubacione krivulje i kalendara možemo 
sa približnom tačnošću i mi izračunati dan prvoga prskanja. Ka¬ 
da u mjesecu svibnju padne prva kiša proklijaće, ako je tempe¬ 
ratura dosta visoka, zimske spore. Kada iza toga padne druga 
obilna kiša, tada može doći do primarne infekcije. O tim dvje¬ 
ma kišama u svibnju i u lipnju, ako se infekcija nije dogodila u 
svibnju, moramo naročito voditi računa. Ako je dakle onaj dan 
kada je pala druga kiša u svibnju ili početkom lipnja tempera¬ 
tura bila viša od 12° C, a list loze imao širinu preko 2 cm, mo¬ 
žemo sa sigurnošću računati da je došlo do prve infekcije. Svaki 
vinogradar prema tome mora voditi računa o kiši i temperaturi, 
pa ako sam nema svoga termometra i kišomjera, on će se upitati 
o tome kod najbliže meteorološke stanice ili rasadnika. Kada se 
uvjeri o tome, da su naprijed navedeni uslovi postojali, onda 
treba voditi računa da prema inkubacionoj krivulji u roku od 
10 do 13 dana svakako provede prvo prskanje. 

Kada je vinogradar primijetio da je prvo prskanje uspjelo 
i da se peronospora kod njega ili kod susjeda u vrlo maloj mjeri 
pojavila, tada će on nakon 8 do 10 dana provesti drugo prska- 

nje i na taj način svakako spasiti vinograd do poslije cvatnje, 
kada će eventualno provesti treće prskanje. 

Prema stečenim iskustvima svakako se mora prvo prskanje 
izvršiti prije 1. lipnja , a drugo početkom cvatnje odnosno polo¬ 
vicom lipnja. Treće se prskanje ima izvršiti odmah poslije cvat¬ 
nje ili od prilike koncem lipnja. Četvrto prskanje vrši se pod 
konac srpnja. Ovaj raspored prskanja vrijedi za normalne godine, 
dok se u kišnim godinama mora broj prskanja povećati za jedno 
ili dva, koja se imaju prema prilikama izvršiti u mjesecu srpnju 
U kišnim godinama, moramo naročito voditi računa o oborinama 
i toplini, te o inkubacionoj krivulji. Dok u svibnju traje inku- 
baciono vrijeme 13 do 15 dana, u lipnju se ono skraćuje na 11 
do 13 dana, a u drugoj polovici lipnja te u srpnju i kolovozu na 
5 do 7 dana. Ako se pravilno radi i vodi računa o klimatskim 
prilikama, onda će biti dovoljno da u godinama kada nastupi 
vrućina i suho vrijeme polovicom lipnja izvršimo u onim kraje¬ 
vima gdje nema grozdovog moljca samo tri prskanja. U kraje¬ 
vima gdje se taj štetnik javlja biće potrebno da se izvrši če¬ 
tvrto prskanje u drugoj polovici srpnja sa kombiniranim sred¬ 
stvima s kojima u isti mah suzbijamo peronosporu i grozdovog 
moljca. U kišnim godinama, a osobito kada padaju kiše u lipnju 
i srpnju trebaće izvršiti šest prskanja. Veći broj prskanja nije 
potreban, ako se pravilno radi. 

Ponovno naglašujem ako budemo vodili računa kod pojave 
peronospore o visini temperature i količini oborina odnosno stup¬ 
nju vlage, sa primjenom Mullerove inkubacione krivulje, ne će¬ 
mo više imati takovih šteta od peronospore. 

PEPELNICA ILI OIDIUM NA VINOVOJ LOZI 
(Uncinula necator) 

Iza peronospore najvažnija bolest na vinovoj lozi je sva¬ 
kako pepelnica ili kako se običnije naziva oidium. Popelnica na¬ 
pada sve zelene dijelove loze i tu stvara jednu suvislu bijelo pe¬ 
peljastu dosta čvrstu prevlaku. Oidium znade katkada prekriti 
svojim tkivom bobe grožđa, listove i izboje. Oidium prezim- 
ljuje na jednogodišnjim izbojima loze, gdje stvara smeđe mrlje. 
Osim na izbojima može se naći tkivo (micelij) te gljivice i na 
zimskim pupovima, te osušenom grožđu koje je ostalo na čo- 
kotu. Tkivo ili micelij oidiuma, koji prezimljuje na lozi sastoji 
se od debelih kvrgastih niti. U proljeće stvara taj micelij nove 




32 


tanke niti, koje opet razviju konidije, a na vrhu konidije nastane 
jedna spora. Te spore padaju na lišće i grozdiće loze i tu stva- 
razu novi micelij, koji se najprije pokazuje kao mala pepeljasto 
bijela pjega, a kasnije se ona raširi i može kao prevlaka da pot¬ 
puno prekrije list ili bobu grožđa. Micelij ove gljivice nalazi se 
na površini lista, bobe ili izboja i odatle pušta svoje sisaljke 
(haustorije) u nutrinu biljke, te svojim sisanjem uništava sta¬ 
nice loze. Uslijed napada oidiuma list vinove loze vene i suši se, 
a napadnute bobe grožđa ostaju malene i tvrde ili ako su veće 
onda pucaju. 

Pepelnica se kao i peronospora širi prenosom spora, samo 
dok se peronospora razvija uz potrebnu temperaturu i dovoljno 
vlage, dakle u vlažnim godinama, oidium traži za svoj razvoj 
prilično visoku temperaturu od 20—40° C i suho vrijeme. Stoga 
se oidium javlja češće u sušnim godinama. Za širenje oidiuma 
vrlo su važni topli južni vjetrovi, koji raznose spore te gljivice 
na velike udaljenosti. Prošle tj. 1938 godine prenonospora je ri¬ 
jetko gdje počinila štete, ali je pepelnica nanijela mjestimice 
grožđu dosta štete, jer se javlja u dosta jakoj mjeri, a gdjegdje i 
dosta kasno u kolovozu, kada već nije bilo moguće provađati 
suzbijanje. 

Oidium je također prenešen u Evropu iz Amerike, te je naj¬ 
prije utvrđen u južnoj Engleskoj po vrtljaru Tuckeru 1845, po 
kojemu je i dobio svoje prvo naučno ime Oidium Tuckevi. Za 
par godina kasnije ustanovljena je ta bolest već i u ostalim dr¬ 
žavama Evrope i u drugim zemljama. 

Oidium, kao i sve gljivice pepelnice, koje na kulturnom bi¬ 
lju prouzrokuju štete, suzbija se sumporom i sumpornim prepa¬ 
ratima. U prvom redu dolazi u obzir za njegovo suzbijanje sum¬ 
porni prah ili sumporni cvijet. Za suzbijanje oidiuma bolje je 
uzeti sumporni prah, nego sumporni cvijet, jer se prah radi svoje 
finoće i oblika čestica bolje prima na podlogu, nego sumporni 
cvijet. Osim toga možemo suzbijanje oidiuma kombinirati sa 
suzbijanjem peronospore, a onda uzimamo tvorničke preparate 
(Sulikol, Sulfarol i dr.), koje dodajemo u određenoj količini bor- 
doškoj juhi. Za suzbijanje oidiuma može se upotrebiti i kalijev 
hipermangan i to u količini od 125 g na 100 1 vode, te se njime 
prska loza. No to se sredstvo danas vrlo malo upotrebljava, jer 
sumpor nije skup ,ali za vrijeme svjetskog rata, kada nismo imali 



sumpora za gospodarske svrhe, mnogo su se vinogradi prskali 
iim sredstvom. 

S obzirom na pojavu oidiuma i na štete koje on znade po¬ 
činiti potrebno je znati to, da nisu sve odlike grožđa jednako 
osjetljive, nego su neke gotovo potpuno otporne, a druge mno¬ 
go stradaju od te bolesti. Otporne su na pr. odlike traminac i 
rizling, dok od njega mnogo stradaju: frankovka, muškat, mal¬ 
vazija, sauvignon. 


n 

Oidium na grožđu (Arnaud) Oidium na izbojima (Arnaud) 

Kod suzbijanja i sprečavanja peronospore vrlo je važno od- 
r editi vrijeme prskanja, dok su za suzbijanje oidiuma općenito 
poznati rokovi. 

Prvo prašenje vinove loze potrebno je provesti koncem svib- 
n ja ili početkom lipnja. Drugo prašenje loze vrši se za vrijeme 
c vatnje, a treće iza zvatnje, tj. koncem lipnja ili početkom srpnja. 
Kasnije nije potrebno niti uputno vršiti prašenje loze sumporom, 

jer bi nam sumpor mogao lako pokvariti vino. Kod prašenja loze 
sa sumporom potrebno je znati i to, da se ne smije prašiti loza u 
jutro dok je još rosa ili po kišnom vremenu, nego oko podne , 
tj. po najjačem suncu. *To je potrebno raditi radi toga, da sum¬ 
porne pare, koje se razvijaju pod utjecajem sunca unište gljivicu 
i njezine klice. 

Ako radimo sa tvorničkim sredstvima, koja se dodaju bor- 
doškoj juhi onda ćemo ih dodati kod prva tri prskanja. 

CRNA TRULEŽ ILI BLACK-ROT NA GROŽĐU 
(Guinardia Bidwellii) 

Crna trulež na grožđu nije kod nas raširena bolest na vi¬ 
novoj lozi, ali budući da je ona nedavno utvrđena u Primorju, 
te je na izvjesnim mjestima, a osobito na otoku Krku, počinila 
1936 veće štete, nego peronospora, to je potrebno, da se sa ovom 
opasnom bolesti upoznamo iako ju do sada nismo u nutrini dr¬ 
žave utvrdili. I ova je bolest prenešena iz Amerike u Evropu 
te je najprije ustanovljena njena pojava u Francuskoj a zatim 
postepeno u Švicarskoj, Italiji, Španiji, na Kavkazu i napokon 
1934 u Jugoslaviji. 

Crna trulež je gljivična bolest, koja u prvom redu napada 
grožđe, ali ona oštećuje i druge dijelove loze i to izboje i list. 
Ova bolest se pojavljuje nešto kasnije nego peronospora, tj. u 
mjesecu lipnju i to najprije na lišću, gdje stvara smeđe oštro 
obrubljene pjege. Rub pjege je tamniji od sredine. Ondje gdje 
je nastala pjega tu se list posuši. Kasnije se pojave na grožđu 
smeđe ili sive pjege. Širenje ove bolesti na lišću i grožđu je u 
vlažnijim godinama jače, nego u sušnim. Za kratko vrijeme opa- 
zićemo na pjegama na lišću i bobama grožđa crne sitne točkice 
poput sitnih bradavica. Te bradavice zovu se piknide. U tim 
piknidama nalaze se spore, koje mogu vrlo brzo klijati i tako se 
bolest u povoljnim prilikama brzo širi. U šupljinama piknida 
razvija se gljivični micelij, koji stvara daljne rasplodne organe, 
a ovi nakon prezimljavanja stvaraju opet u proljeće nove spore 
i izazivaju nove zaraze. 

Gljivica koja izaziva crnu trulež rjeđe napada stabljiku od¬ 
nosno izboje vinove loze. Na stabljici i izbojima stvara ova bo¬ 
lest najprije smeđe pjege, koje kasnije uslijed razaranja stanica 
na biljci postanu udubljene. Svojim napadom je crna trulež naj¬ 
opasnija za grožđe i lišće, a manje za lozu, jer ona može da 

uništi čitavu berbu. Bobe se grožđa radi napada smrežuraju i 
potamne, te napokon posuše. 

Crnu trulež radi šteta, koje ona može prouzročiti moramo 



Crna trulež na izbo ju i listu (Sorauer) 



Crna trulež na bobama (Arnauđ) 

suzbijati i spriječiti, da se ona u jačoj mjeri ne razvije, te možda 
prodre i u druge krajeve Jugoslavije, gdje još za sada ne postoji. 

1. U prvom redu ne smijemo nabavljati ključiće, korenjake 
đi cjepove iz onih rasadnika ili vinograda, gdje je ova bolest 
raširena. 

2. Grozdove i grožđe, koje je ostalo smrežurano na čokotu 
treba u jesen poskidati i spaliti, jer je to leglo za tu bolest. 

3. Kod rezidbe loze u proljeće moramo voditi brigu o tome, 
da sve otpadke i odrezanu lozu uklonimo na vrijeme iz vinogra¬ 
da i spalimo. 

4. U krajevima gdje se ta bolest javlja treba lozu u lipnju 
i srpnju dobro poprskati sa 2% bordoškom juhom i pri tome 
paziti, da i grozdići budu temeljito prskani. 

BIJELA TRULEŽ ILI WHITE-ROT NA GROŽĐU 
(Chavrihia diplodiella) 

Bijela trulež na grožđu nije kod nas rijetka pojava. Važno 
je znati za nju u prvom redu da se ona najčešće javlja iza tuče, 
i kada je ljeto vruće i vlažno. Najpovoljnija temperatura za po¬ 
javu ove bolesti je 25—30° C. Ova bolest napada u prvom redu 
grožđe, pa onda izboje, a rjeđe lišće. 

Napad te bolesti na grožđu primjećuje se po tom, što dršci 
i bobe grožđa dobivaju smeđu boju i napokon se smrežuraju. 
Na površini odnosno koži grožđa primjetićemo ovajput sive 
sitne bradavice tzv. piknide. Te je piknide stvorio micelij glji¬ 
vice, koji se razvio u nutrini napadnutog dijela biljke. U tim 
piknidama razviju se konidije, koje služe za daljne širenje bo¬ 
lesti. Bijela trulež napada grožđe od početka njegovog razvoja 
pa do same zriobe već prema tome kada se je bolest u vezi sa 
odgovarajućim klimatskim prilikama pojavila. Uslijed napada 
bobe grožđa se, kako sam već naprijed kazao, smrežuraju i na¬ 
kon toga otpadaju ili se osuše i ostanu kao mumije") na suhim 
dršcima. Najjače i najprije stradaju grozdovi blizu zemlje, a onda 
oni, koji su na višim položajima na čokotu. 

Bolest može kroz držak grožđa preći u izboje i tu u drve¬ 
nastim dijelovima loze izazvati zarazu. Bolest se širi kroz izboje 
u obliku prstena. Na mjestu zaraze nastane nabreklina, kora loze 
počne da puca i nastane otvorena rana. Do zaraze od strane bi¬ 
jele truleži može doći i na samom lišću. U tom slučaju napadnuti 
listovi naglo povenu, i dobiju mutno zelenu boju, ali ne otpa¬ 
daju. Izboji loze usljed napada te bolesti propadaju, a lišće na 
njima, koje je ostalo nenapadnuto pocrveni i otpadne. 

*) Mumije su suhi plodovi napadnuti od neke gljivične 'bolesti, koji 
ostaju visjeti na đrvetu ili čokotu. 

Bijela trulež prvenstveno prodire u lozu na onim mjestima 
gdje je loza ranjena i zato najčešće dolazi do zaraze iza tuče. 
Ova bolest može počiniti vrlo velike štete, a osobito u onim go¬ 
dinama kada u ljetu padne tuča kao što je to bilo kod nas u 
mnogim vinogradima 1937. Šteta na grožđu znade tada iznašati 
i preko 70%. 

Za suzbijanje ove bolesti moramo provesti slijedeće mjere: 

1. Pošto bolest prezimljuje na napadnutim dijelovima loze 
potrebno je napadnute dijelove loze u proljeće odrezati i spaliti. 



Bijela trulež na bobama (Arnaud) 


2. Kada je bolest u jačoj mjeri napala grozdove treba po 
mogućnosti napadnute grozdove odmah iza pojave bolesti obrati 
i time koliko je moguće spriječiti daljne širenje bolesti. 

3. Iza tuče treba bezuvjetno lozu poprskati sa 2—4% bor¬ 
doškom juhom. Ako nije već nastupila zrioba grožđa, kada se 
bolest pojavila, treba takova prskanja provesti dvaput kroz dva 
do tri dana, kako bi rastopina bordoške juhe uništila klice ove 
bolesti. 

Ovom prilikom napominjem i upozoravam naše vinogra¬ 
dare da je u svakom slučaju potrebno poslije tuče prskati lozu 
Sa jačom koncentracijom bordoške juhe, da se na taj način spri¬ 
ječi Širenje peronospore i bijele truleži, i tako osigura zrioba loze. 
To prskanje loze iza tuče ne smije nijedan vinogradar propustiti. 

OBIČNA TRULEŽ GROŽĐA 
(Botvytis cinevea = Sclerotinia fuckeliana) 

Trulež grožđa je poznata bolest osobito u vlažnim godina¬ 
ma kada kiše padaju u jesen u doba dozrijevanja grožđa. Cesto 
kada u jesen padaju kiše vidimo, da je lišće, izboje, a naročito 
bobe prekrila siva plijesan, koja dovodi napadnute dijelove loze 
do truljenja. Ova trulež grožđa je štetna ne samo za grožđe nego 
i za vino. No kada ta bolest napadne grožđe u suhoj jeseni tada 
je ona korisna. Ona svojim napadom dovodi grožđe do bržeg 
dozrijevanja i jačeg prikupljanja sladora. Bobe dobivaju uslijed 
toga boju grožđica (rosina), a vino od takovog grožđa je bolje 
i ukusnije. Onu trulež, koja stvara u vlažnim godinama sivu pre¬ 
vlaku plijesni na grožđu zovemo siva-vlažna trulež , a ovu drugu, 
koja poboljšava vino zovemo plemenita trulež. Suzbijanje vlažnt 
truleži je teško provesti, jer se ona javlja u doba zriobe. Stoga 
se preporučuje u vlažnim godinama podbiranje grožđa, tj. otstra- 
njivanje ili ranija berba bolesnih grozdova. 

CRVENI ILI SUNČANI PALEŽ VINOVE LOZE 
(Pseudopeziza tracheiphila) 

Gljivica koja izaziva crveni palež stvara kod crvenih vrsta 
vinove loze odnosno odlika loze, najprije crvene, žuto ili zeleno 
obrubljene mrlje. Kod bijelih odlika su te mrlje žute ili gotovo 



Crveni palež na listu loze (Stellvvaag) 

bijele, a kasnije postaju one svijetlo crvene. Ove pjege nastaju 
najčešće između žilica na listu. Gljivica crvenog paleža živi u 
žilicama lišća i tu njezino tkivo razara stanice žila. Kraj toga 

stradaju i one stanice koje se nalaze u blizini žilica, jer se nji¬ 
hova klorofilna zrnca usljed napada gljivice raspadaju. Svojim 
oštećivanjem može ova gljivična bolest počiniti dosta štete po 
vinogradima, naročito onima, koji joj pružaju povoljne uslove 
za njen razvoj, a to su u prvom redu oni vinogradi, u kojima 
loza nema dovoljno vlage. Ova je bolest u raznim državama 
ustanovljena na slijedećim odlikama oplemenjene loze: crnom 
burguncu, portugiscu, veltlincu, rajnskoj graševini, silvancu itd. 

U svrhu suzbijanja te bolesti treba provesti ove mjere: 

1. Pjeskovito tlo u vinogradima, gdje se voda lako ocjeđuje 
radi jake šupljikavosti tla, treba obilno đubriti. 

2. Teška ilovasta tla, gdje loza ne može svoje korijenje du¬ 
boko puštati, treba drenirati, dobro prorahliti i savjesno obra¬ 
đivati. 

3. Saditi otporne odlike loze. 

4. Pošto se vinogradi redovito i onako prskaju sa bordo- 
škom juhom, to ćemo s tim sredstvom kod pravilnog postupka 
i ovu bolest suzbijati, jedino moramo voditi računa o tome da u 
onim vinogradima, gdje se ta bolest češće javlja provedemo sva¬ 
kako prvo prskanje već koncem svibnja. 

CRNI PALEŽ ILI ANTRAKNOZA VINOVE LOZE 
(Gloeosporium ampelophagum) 

Crni palež na lozi je mnogo opasnija gljivična bolest nego 
crveni palež, jer bolest napada sve nadzemne dijelove loze, tj. 
stabljiku, list i plod. Gljivica koja izaziva ovu bolest stvara na 
lišću, bobama grožđa i stabljici smeđe crno obrubljene udublje- 
ne pjege. Pjege koje uslijed napada nastaju na raznim dijelovi¬ 
ma loze, u početku su malene, a kasnije se povećaju. Bobe grožđa 
u pojedinim slučajevima ne propadaju, ali u većini slučajeva one 
se smrežuraju i osuše. Napadnuti list loze se skovrča, savine i 
postane smeđ. Najveće neprilike pravi ta bolest na drvenim dije¬ 
lovima loze. Pjege koje se pojave na izbojima obično se, ukoli¬ 
ko se nalaze jedna kraj druge, sjedine i prave na izbojima udu¬ 
bine kao rak rane. Mladi izboji i lišće na njima ubrzo se uslijed 
napada posuše i izgledaju kao spaljeni. To se često dešava i na 
starijim dijelovima loze, koji usljed napada pogibaju. 

Antraknoza je dobro poznata bolest u vinogradima Evrope, 
a pojavljuje se najčešće ondje, gdje su vinogradi na vlažnom te- 

renu i gdje je loza gusto sađena, te tu može ona počiniti velike 
štete uništavanjem čitavih čokota. 

Ova se bolest suzbija: 

1. Zimi prskanjem odnosno pranjem loze prema načinu koji 
preporučuje francuski stručnjak Ravaz, sa zelenom galicom i to: 
u 100 1 vode otopimo 30—35 kg zelene galice (željezne galice) 
i tome dodamo 2 1 sumporne kiseline. Ovaj se posao mora oba¬ 
viti prije nego je loza pupala. 



bobama grožđa (Sorauer i Armauđ) 

2. Ljeti kada su izboji narasli 10 cm preporučuju francuski 
stručnjaci lozu prskati sa 2% bordoškom juhom. No nama je 
poznato, da je loza u početku dosta osjetljiva i da bi unatoč opre¬ 
znog postupanja mogli imati djelomično i paleža. Stoga ćemo za 
tu svrhu postupiti po načinu, koji preporučuje njemački fitopa- 
tolog Eriksson i. to: u proljeće kada je loza razvila list prašiti ju sa 
sumpornim prahom, a kasnije kod prašenja protiv oidiuma do¬ 
dati sumporu %—% vapna u prahu. 

Za suzbijanje crnog paleža svakako je najvažnije i najbolje 
zimsko prskanje loze sa zelenom galicom na način naveden pod 1. 

TRULEŽ KORIJENA 

Trulež korijena mogu izazvati kod loze u većini slučajeva 
dvije vrsti gljivica, i to gljiva medrtjača (Avmilavia mellea) i 
kovjenova plijesan (Rosellinia necatvix). 1 ) 

Gljiva mednjača se svojim tkivom-micelijem, koji se sa¬ 
stoji od debljih crnih niti, što ih nazivamo rizomorfe, zavuče pod 
koru na korjenu loze i tu uništava svojim sisanjem stanice dr- 
veta te dovodi do truljenja. 



Gljiva mednjača na lozi (Arnauđ) 


Kovjenova plijesan je mnogo češća pojava kod vinove loze 
nego mednjača. Ova gljivica živi u korjenu iz kojega pušta na 
površinu svoj micelij, koji se sastoji od bijelih tankih niti. Ta¬ 
kovo bijelo tkivo gljivice znade katkada potpuno prekriti povr¬ 
šinu korjena. 

, O pojavi ovih dviju gljivica moramo voditi više računa nego 
što se to^obično čini. Pojava tih gljivica je kod nas dosta česta 
i kao primjer navešću dva slučaja, koje je pored ostalih po¬ 
trebno svakako spomenuti. U okolici Novog Vinodola ustano¬ 
vio sam, da je u jednom vinogradu sva loza bila zaražena korje- 
novom plijesni, pa na tom mjestu nije mogla uspijevati niti loza 
niti voćke. Drugi slučaj našao sam u okolici Osijeka. Tamo je 


!) Bolesti i štetni©! na voćkama, str. 43 i 53. 

jedan vinograd na površini od 4 k. j, bio tako zaražen gljivom 
mednjačom, da je sav morao biti iskrčen. 

Kakvi su znakovi, koji pokazuju da je loza zaražena bilo 
kojom od tih dviju bolesti? 

1. Napadnuta loza žuti kao da je klorotična. 

2. Napadnuta loza slabo napreduje i izboji su kratki. 

3. Pojedini izboji napadnute loze se suše. 

4. Čitav se čokot suši. 

5. Ako izvadimo tako bolesnu lozu iz zemlje vidjećemo 
na korjenu ili crne niti gljive mednjače ili bijelu plijesan. Korjen 
ukoliko nije truo on smrdi po pljesni. 

U slučaju pojave truleži korjena treba učiniti slijedeće: 

1. Ako primjetimo da loza žuti, treba ju zimi oprati sa 10% 
rastopinom zelene galice. 

2. Ako smo ustanovili da unatoč pranja loze sa zelenom ga¬ 
licom, loza slabo napreduje ili ugiba, onda treba takove čokote 
izvaditi iz zemlje i spaliti. 

3. U rupu iz koje smo izvadili bolesnu lozu treba baciti ne¬ 
što slame i slamu zapaliti zajedno sa preostalim korjenjem u 
zemlji. Iza toga u rupu baciti 2—4 kg vapnenog praha i onda 
rupu zatrpati zemljom. Iste godine ne saditi na isto mjesto novi 
cjep loze. 

4) Druge godine prije sadnje loze treba u istu rupu uštrcati 
na 1 m 2 200 g sumporougljika, a tek nakon te dezinfekcije tla 
možemo saditi ponovno lozu. 

5) Ako vidimo da nismo tim postupkom spasili vinograd, 
nego se bolest dalje širi i zahvaća sve veći broj čokota, tada nam 
neće preostati drugo, nego čitavi vinograd iskrčiti. 

6. Na iskrčeno zemljište ne smije se kroz 5—6 godina sa¬ 
diti vinova loza niti voćke, a niti sijati lucerna, krumpir, grašak 
i kravska repa, jer njih napada također korjenova pljesan. Na 
to zemljište možemo sijati uglavnom samo žitarice i kukuruz. 

7. Vinograd ne smijemo nikada saditi na šumsku krčevinu, 
jer u takovoj zemlji ima uvijek klica bijele plijesni ili mednjače. 
Klice tih bolesti ne možemo potpuno ukloniti niti dobro prove¬ 
denim rigolanjem zemljišta, nego ćemo na takovo zemljište naj¬ 
prije sijati kroz par godina žitarice ili kukuruz, a onda tek sa¬ 
diti lozu ili voćke. 

ESCA BOLEST ILI KAP VINOVE LOZE 
(Apoplexia) 

U starijim vinogradima preko 20 godina, a rijetko u mladim 
ispod 10 godina možemo katkada opaziti da je neki čokot, koji 
može biti i pun grozdova, sredinom ljeta najedanput povenuo, a 
lišće mu se za kratko vrijeme posušilo. Takav čokot obično brzo 
ugine ,a rijetko se slijedeće godine oporavi. Tu pojavu vinogra¬ 
dari zovu kap ili šlag, jer je ta pojava slična kapi kod čovjeka. 
Ovu pojavu na vinovoj lozi izazivaju dvije gljivice i to: Steveum 
hivsutum i guba vatrena Polyporus ingiarius. Prva od ovih glji¬ 
va je inače poznati neprijatelj raznih vrsta hrastova, a druga, tj. 
guba, još je više raširena, te napada razne voćke i šumsko dr¬ 
veće. 

Posljedice obolenja od strane pomenutih gljivica nastupaju 
vrlo brzo onda, kada je tkivo gljivice zatvorilo provodno staničje 
u drvetu, kojim kolaju hranljivi sokovi između korjena i lista 
kroz drvo. Radi toga što je tkivo gljivice spriječilo kolanje tih 
sokova nastupa brzo uvenuće biljke. 

Bolest prodire u biljku na onim mjestima, gdje je biljka 
ozljeđena, i tu se zavlači u srž loze. Najprije uslijed napada glji¬ 
vice Stereum postaje drvo smeđe, a kasnije pocrni. Kada se k to¬ 
me priključi micelij gube, onda dođe do bijele truleži , te sredina 
drveta sagnjije. Razorno djelovanje tih gljivica zbiva se polako, 
te je sama kap loze samo posljedica 4—5 godišnjeg uništavanja 
stanica drveta. Radi takvog unutrašnjeg oštećivanja loze i dru¬ 
gih biljaka ne možemo unaprijed preduzeti mjere suzbijanja, jer 
nema kod toga ranije nikakovih vanjskih znakova. Kada je pak 
nastupila kap, onda možemo vrlo teško spasiti lozu. 

Suzbijanjem se tek rijetko mogu postići neki uspjesi te se 
u Italiji preporučuje prskati lozu sa slijedećom rastopinom: 30 kg 
sode rastopiti u 60 1 vode, a zatim dodati 30 kg arsenika i onda 
razrijediti sa 100 1 vode. Francuski stručnjaci preporučuju isto 
takovu smjesu, ali sa manjim količinama pojedinih sredstava: 
20 kg arsenika, 15 kg sode, 18 kg sapuna na 100 1 vode, i to 
prije prskanja razrijediti još sa 15—20 dijelova vode na jedan 
dio smjese. Osim toga se preporučuje prskanje loze sa 15—20% 
rastopinom zelene galice. Ova prskanja loze vrše se u proljeće 
iza obrezivanja loze. 

Međutim pošto kod pojave kapi nema izgleda da bi se loza, 
koja je stradala, mogla oporaviti, biće najbolje, da lozu još 



44 


istog ljeta ili slijedećeg proljeća, ako se nije oporavila, svakako« 
izvadimo iz zemlje i ono mjesto u vinogradu dezinficiramo kao 
što sam to spomenuo kod truleži korijena. 

BOLEST SRŽI — COURT NOUE 

Kod naprijed spomenute Esca-bolesti spomenuo sam da stra¬ 
daju čokoti stari oko 20 i više godina, a rijetko mlađi, a osim 
toga čokot napadnut od pomenutih gljivica pogiba brzo, iako je 
inače bio u bujnom rastu. Stoga ja nisam naprijed spomenutu 
bolest metnuo pod naslov bolest srži, iako i one dvije gljivice 



Bolest srži - prerez kroz lozu (Original) 

napadaju srž loze. To sam učinio zbog toga, jer kod bolesti srži 
iako mogu tomu biti razni uzroci, simptomi bolesti su sasvim 
drugi i njih primjećujemo ranije i po vanjskim znacima, nego 
kod Esca-bolesti. 

Pojava bolesti srži ima razne uzroke, te unatoč mnogih istra¬ 
živanja i dosta česte pojave te bolesti, ona nije još danas pot¬ 
puno proučena i mišljenja stručnjaka se tu prilično razilaze. Sto¬ 
ga ću ja tu iznijeti samo glavne karakteristike te pojave i dati 

vinogradarima glavna upozorenja, kako bi u tom pravcu mogli 
izbjeći raznim neprilikama. 

Loza koja je stradala od bolesti srži pokazuje pored drugih 
znakova, o kojima ćemo govoriti, na prerezu kroz drvo, da joj je 
srž crna i da je jedna strana drveta suha (vidi sliku). Kao vanj¬ 
ske znakove pojave bolesti srži spomenuću nekoliko najčešćih 
slučajeva. 



Skraćivanje internođija na lozi (Original) 


1. Pojedini čokoti u vinogradu imadu izboje sa vrlo krat¬ 
kim razmacima između koljenaca (Kurznottigkeit, Court-Noue)< 
Na takovim izbojima ima mnogo zaperaka, a listovi su maleni 
1 nepravilno poredani. U ovom slučaju znadu listovi biti žuti, 
ali često su oni i zeleni, te samo nepravilno razvijeni izboji po¬ 
kazuju znakove oboljenja. Tako oboljela loza prve godine po¬ 
kazuje skraćivanje koljenaca (internođija) na izbojima, ali druge 






46 


godine već su izrasli i skraćeni izboji i često loza dobije na glavi 
čitav čuperak kratkih izboja sa vrlo kratkim razmacima između 
koljenaca. Treće godine broj se izboja smanjuje ili loza ugiba. 
Rijetko traje ta pojava dulje od tri godine. 

2. Pojedini listovi na lozi pokazuzu žute pjege, te izgledaju 
kao panaširani ili su tek djelomično žuti, ali se ta žutica kroz 
ljeto izgubi. Slijedeće godine dođe ta žutica do jačeg izražaja, a 
treće godine može loza da propadne. 

3. Listovi loze na pojedinim čokotima postanu najprije žuti, 



Čokoti loze bolesni na srži (Original) 


a kasnije dobiju crno smeđe mrlje. Isto tako izboji postaju smeđi 
i naskoro ugibaju. 

Ima i drugih sličnih znakova obolenja, ali najobičnije ćemo 
primjetiti, da se loza ne razvija normalno, da ostaje niska, tzv. 
čučavac, a izboji su kratki sa kratkim internodijama i sa mnogo 
slabih zapreka. Ako pregledamo drvo takove loze opazićemo 
obično, da je srž loze crna i jedna strana drveta suha, ili je glava 
čokota jako odebljala, te se na njoj stvara veliki broj izboja. Vi- 
šeput vidjećemo na drvu loze crne udubine ili brazgotine. 

Sa uzrocima koji dovode do ove pojave nisu stručnjaci još 
danas na čistu. 

U lozi sa crnom srži i jednom osušenom stranom na podlozi 
ili plemki odnosno u oba dijela čokota nalaze stručnjaci u sta¬ 
nicama micelij gljivice Pumilus medullae. Da li je ona pravi uz¬ 
ročnik toga oboljenja to za sada ne možemo kazati, jer istraži¬ 
vanja nisu završena, premda se na tome mnogo radi u Francu¬ 
skoj (Viala, Marsais, Ravaz), u Njemačkoj (Zweigelt, Voboril), 
Čehoslovačkoj (Blatriy, Stranak) i drugim državama, pa i kod 
nas (Milosavljević, Šnajder). Pojava ove gljivice u drvu je česta. 

U nekim slučajevima našli su stručnjaci u oboljelim čoko¬ 
tima loze neke baktrije, koji zatvaraju stanice stvarajući u njima 
neke vrsti smolu ili nalaze brazgotine i crne točke u drvu, koje 
su stvorile bakterije. Takove su bakterije: Bacillus vitivovus, Bac. 
Baccavinii i Bacievium gummis. 

No ima slučajeva, gdje dolazi do tzv. bosest srži i do pro¬ 
padanja većeg ili manjeg broja čokota u jednom vinogradu, 
ali stručnjaci nisu u stanicama oboljele loze našli niti gljivice 
niti bakterije. To je ponukalo izvjesne stručnjake fitopatologe 
(Branas, Zweigelt) te pomišljaju da bi uzročnik pojavi toga obo¬ 
ljenja kod vinove loze mogao biti neki virus (nepoznati uzroč¬ 
nik oboljenja u soku biljke). Taj virus se prenosi podlogama, a 
drži se da ga prenosi filoksrea. 

Iz ovog kratkog razlaganja vidi se, da naprijed iznešene po¬ 
jave oboljenja nisu još potpuno proučene, te će u svim ovako- 
vim slučajevima naši vinogradari morati tražiti savjeta kod struč¬ 
njaka. 

S obzirom na to, što ova pojava, koju smo nazvali bolest 
srži postaje sve češća u našim vinogradima i što ona vjerojatno 
stoji u vezi sa kalemljenjem i izborom podloge, potrebno će biti 
da spomenem još neke činjenice, a u vezi sa samim uzgojem i 
sadnjom loze. 

Primjećeno je, da najviše strada loza cijepljena zeleno na ze¬ 
leno, suho na zeleno i povaljenice, a manje strada loza kalem¬ 
ljena suho na suho, ili korenjaci na stalnom mjestu kalemljeni 
u proljeće ili u ljetu na spavajuće oko odnosno spajanjem. 

Prema tome za vinograd treba uzimati ili zdrave cjepove ili 
posaditi korenjake na stalno mjesto, pa ih onda cijepiti u pro¬ 
ljeće ili u ljetu. 

Kao podloge najpodesnije za sadnju vinograda, a koje u 
maloj mjeri stradaju od bolesti srži bile bi: Teleki 8 B, Kober 
3 BB i šasla-berlandieri 41 B. 

Nadalje se mora najveća pažnja posvetiti tome, da su cje- 
povi potpuno i čvrsto srasli i da nema pukotine između podloge 
i plemke. To je važno radi toga, jer po svemu izgleda, da se ova 
bolest širi najviše preko spojnog mjesta na lozi, jer se tu i istra¬ 
živanjem najprije nađu gljivice ili bakterije. Ako provodimo sami 
cijepljenje, onda moramo paziti, da uzimamo plemke samo sa 
posve zdravih i plodnih čokota. U slučaju da kupujemo gotove 
cjepove treba tražiti samo prvoklasne, jer slabi cj epovi najbolji 
su preduslov za bolest srži. 

Čokote, kod kojih smo primijetili oboljenje, treba izvaditi 
iz zemlje i poslati u Zavod za zaštitu bilja odnosno Poljopri¬ 
vrednu stanicu, da tamo stručnjaci istraže uzroke oboljenja. Ako 
popunjavamo mjesta, gdje smo izvadili oboljele uzorke loze, tre¬ 
ba takova mjesta najprije dezinfiscirati kao što smo to kazali 
kod truleži korjena (vidi str. 42). 

Kod kopanja vinograda treba paziti na to, da se loza ne 
ozlijedi, jer preko ozljeđenog mjesta može doći i do naknadne 
zaraze kod loze. 

Kod sadnje loze moramo voditi računa i o izboru zemljišta, 
položaju, izboru podloge, a izgleda i o izboru odlike plemke, 
jer sve to može biti jedan preduslov za pojavu bolesti srži. 


FIZIOLOŠKA OBOLJENJA 
Žutica — klovoza loze 

Na tlima koja imadu mnogo vapna, a osobito na tzv. bije¬ 
lim zemljama je česta pojava žutica na lišću vinove loze. Iako 
ova bolest stoji u uskoj vezi sa preobiljem vapna u zemlji, ona 
je štetna za vinograde, jer takova loza uslijed preslabog stvaranja 
zelenila ne može dobro uspijevati, a často sam imao prilike vi¬ 
djeti, da u vinogradima gdje ima mnogo klorotičnih čokota nai¬ 
đem i na bolest srži o kojoj smo naprijed govorili. 

Žuticu možemo otstraniti iz vinograda na taj način da đu- 
brimo u jesen i u proljeće vinograd sa zelenom galicom (300 kg 
po hektaru) i tu galicu odmah zakopamo. Osim toga možemo i 
klorotične čokote zimi prskati sa 10% rastopinom zelene galice 
ili u toku ljeta sa 1% rastopinom. 

Ako se na taj način ne možemo riješiti žutice iz vinograda 
onda treba promijeniti podlogu i uzeti onu, koja najbolje pod¬ 

nosi obilje vapna (šasla-berlandieri 41 B). Kada nam ni ta mje¬ 
ra nije pomogla, znači na to mjesto ne spada vinograd. 


DRUGA FIZIOLOŠKA OBOLJENJA 

Kao što samo tlo tako i klimatske prilike mogu imati jak 
utjecaj na biljke, te izazivaju oboljenja čiji uzrok leži u nepo¬ 
voljnim klimatskim prilikama ili u pomanjkanju odnosno preo- 
bilju stanovitih hraniva u tlu. 

Od nepovoljnih klimatskih prilika može lako stradati cvijet 
vinove loze, a ta nam je pojava poznata i kod drugih biljaka. 
Uslijed loših klimatskih prilika biva često puta ometana cvatnja 
i pri tome u većoj ili manjoj mjeri strada cvijet i tako je nemo¬ 
guće da se zametne plod. Hladno i vlažno vrijeme produžuje 
cvatnju i može ošteti cvjetove. Kod vinove loze usljed hladnog 
i vlažnog vremena mogu biti oštećeni prašnici, te se ne razviju 
i ne stvaraju pelud, cvjetovi se osipaju, tj. otpadnu prije nego 
je došlo do oplodnje. 

Na listovima loze pojave se katkada uglate svjetlo smeđe 
mrlje, a kasnije može i čitav list da postane smeđ, naročito u 
blizini peteljke. Ove pjege mogu se pojaviti i na stabljici, izboji- 
ma i peteljkama listova, a što više i na samom korijenu. Na ko¬ 
rijenu gdje se pojave smeđe pjege dolazi do truljenja. Po mi¬ 
šljenju stručnjaka do ove pojave posmeđivanja dolazi onda kada 
iza jake kiše ili rose naglo padne temperatura. 

Za vlažnog vremena često se na dršcima pojedinih boba 
grožđa stvaraju plutaste bradavice. Bobe sa takvim bradaviča- 
vim vršcima se obično smrežuraju, posuše i istrunu. 

Isto tako ako iza dužeg vlažnog vremena nastupi naglo vru¬ 
ćina i sunčani dani može kod loze doći do sunčanog paleža. Če¬ 
sto bobe grožđa koje naglo budu izvrgnute utjecaju sunca gube 
svoju zelenu boju, postanu smeđe i smrežuraju se. Stoga se mora 
paziti na to, da kod pročišćavanja loze, povezivanja i kidanja 
zaperaka ne budu grozdovi naglo izvrgnuti utjecaju sunca. 


4 

IV ŠTETNICI NA VINOVOJ LOZI 

PEPELJASTI GROZDOV MOLJAC 
(Polychrosis botrana) 

Među gljivičnim bolestima najveći je neprijatelj vinove loze 
peronospora, a među štetnicima grozdovi moljci i grozdov sa¬ 
vijač. 

U Jugoslaviji najveće štete počinja u vinogradima tzv. pepe¬ 
ljasti grozdov moljac. To je leptir sa pepeljasto sivim prednjim 
krilima. Na tim krilima nalazimo svjetlije i tamnije smeđe pjege 
i crte. Od tih tamnijih mrlja ističu se jedna uska poprečna linija 
u unutarnjem dijelu krila, zatim jedna široka tamna mrlja u sre- 


Pepeljasti grozdov moljac 
(Stellwaag) 


Gusjenica pepeljastog moljca 
(Stellwaag) 

dini krila i dvije tamne manje mrlje na vanjskom rubu. Stražnja 
krila su svijetlo siva i bez ikakvih mrlja. Tijelo ovoga moljca je 
također sive boje. Dužina tijela iznosi 6 mm, a širina sa raskri¬ 
ljenim krilima 25 mm. 

Ženka pepeljastog grozdovog moljca odloži oko 80—100 
jaja. Jaja su žućkasta, imadu širinu oko 0.6 mm, a duljinu 0.65— 
0.78 mm. Iz jajeta se razvije gusjenica za 5—6 dana. Ona je u 
početku žute boje, a kasnije postaje zelenkasto žuta. Glava i 
nadvratnjak su joj također žuto smeđe boje. Na tijelu gusjenice 





Kukuljica 1 kokon pepeljastog 
moljca ( Balachowsky-Mesni 1) 

nalaze se rijetke čekinje na svakom kolutiću. Mlada gusjenica je 
oko 1 mm dugačka, a odrasla, koja se razvije nakon tri presvla¬ 
čenja ima dužinu 10—11 mm. 

Kukuljica je zelenkasto smeđe boje, a dugačka je 5—6 mm 
i široka nešto preko 1.5 mm. Na kraju zatka ima kukuljica 8 
kukastih čekinja, sa kojima se ona pričvrsti u zapretku. Gusje¬ 
nica kod čaurenja načini najprije jedan bijeli zapredak — kokon. 

Pepeljasti grozdov moljac je vrlo raširen u Jugoslaviji te u 
izvjesnim vinogradarskim krajevima kao: Dalmaciji, Smederev- 



Cvat loze oštećen od gusjenice moljca (Stellvvaag) 


skom vinogorju, Banatu, Moslavini, Podravini počini svake go¬ 
dine manje ili veće štete i znade preko polovice berbe uništiti. 
Tako je god. 1932 načinio u Banatu i Smederevskom vinogorju 
štetu oko 60%. Prema istraživanjima naših i stranih stručnjaka 
(Vukasović, Stellwaag) izgleda, da se taj štetnik nalazi u sve ja¬ 
čem napredovanju i da možemo očekivati od njega sve veće ne¬ 
prilike. 

Pošto je to jedan od najvažnijih štetnika u vinogradima, 
potrebno će biti, da se pobliže upoznamo sa njegovim životom i 
razvojem. 

U proljeće iz zimskih kukuljica izlijeću leptiri od druge po¬ 
lovice travnja do konca svibnja, a rjeđe do početka lipnja. Ženka 
odlaže jaja na cvatove loze. Gusjenice se zavlače u cvatove, tu se 
zapredaju i izjedaju pupove. Ovo prvo oštećivanje loze traje oko 
mjesec dana ,a zatim gusjenica napušta svoj zakredak i čauri se 
između listova. Najveće štete počinja gusjenica prve generacije 
polovicom lipnja, tj. baš u doba cvatnje. Gusjenice se čaure ve¬ 
ćim dijelom u drugoj polovici lipnja, te pošto stadij ove kuku¬ 
ljice traje tek 5—6 dana, kod nas se već koncem lipnja, naročito 
u prvoj polovici srpnja javljaju leptiri druge generacije. U dru¬ 
goj polovici srpnja pada opet broj leptira. Ženke ovih leptira 
odlažu jaja na bobe grvžđa. Gusjenice ove generacije zavlače se 
u bobu i izjedaju njezinu nutrinu, te osim toga što na taj način 
unište na grožđu stanoviti broj boba dovode one indikretno i do 
truljenja boba. Nakon mjesec dana ličinke napuštaju svoj štetni 
posao na bobama i opet se u kolovozu čaure na lišću kao i one 
prve generacije. Pod konac kolovoza i u prvoj polovici rujna, 
a rjeđe kasnije javljaju leptiri treće generacije. I ovi leptiri od¬ 
lažu svoja jaja na bobe grožđa, a njihove gusjenice počinjaju iste 
štete kao i one druge generacije. One napuštaju bobe grožđa tek 
za vrijeme berbe i stoga se često dešava, da u kacama na moštu 
plivaju velike množine gusjenica treće generacije. Inače gusje¬ 
nice, koje nisu došle u prešnicu, nego su još u vinogradu napu¬ 
stile grožđe zapredaju se pod korom čokota i u pukotinama ko¬ 
lja u vinogradu u bijeli kokon i u njemu prezimljuju, a u pro¬ 
ljeće iz njihove kukuljice opet izlijeću leptiri. 

Iz prednjeg vidimo, da pepeljasti grozdov moljac ima tri ge¬ 
neracije na godinu, a to nam najbolje dokazuje, da je on veliki 
štetnik naših vinograda. Osim toga treba napomenuti da često 
strada grožđe baš od strane treće generacije koja se javlja u doba 
zriobe i to s jedne strane radi toga što se ne provodi pravilno 
suzbijanje prve i druge generacije, a s druge strane što u to vri¬ 
jeme vladaju često vrlo povoljne klimatske prilike za širenje 
moljca. 

Leptiri grozdovog moljca živu preko dana sakriveni pod 
lišćem na čokotu. Ako potresemo čokot opazićemo, da su molj¬ 
ci izletili poplašeni iz čokota i leteći u zraku ne visoko nad 
zemljom i u pravcu amo-tamo ubrzo se opet izgube na kojem 
slijedećem čokotu između lišća. Inače leptiri ostavljaju svoja 
dnevna zakloništa po podne kada je sunce već krenulo prema 

zapadu, tj. oko 4 sata. Tada oni lijetaju između čokota u vino¬ 
gradu do sumraka. Cim sunce zađe moljci se opet sakriju među 
lišće u čokotu. Prema opažanjima isto se dešava sa leptirima 
pepeljastog moljca i u jutro. Kada svane zora oni lete od čokota 
do čokota, ali kada sunce oko 8 sati jače zasija opet se moljci 
izgube u lišću. Ovaj život leptira pepeljastog moljca potrebno je 
u prvom redu poznavati radi toga, jer mnogi misle, da se pepe¬ 
ljasti moljac može hvatati na svjetiljku, ali to se kod njega ne 
dešava, jer je on protivnik jakog svijetla te ga zato ne vidimo 
da liječe kada je najjače sunce niti on nalijeće na svjetiljku po 
noći. Hvatati leptire popeljastog moljca na svjetiljku po noći ne 
možemo , jer on nije noćni leptir. Pomoću svjetiljke možemo hva¬ 
tati leptire žutog grozdovog moljca. 

Gusjenica pepeljastog grozdovog moljca prvenstveno se hra¬ 
ni popuvima, cvijetom i bobama grožđa, ali primjetićemo da 
ona oštećuje i drške grozdova. Inače je istraživanjima ustanov¬ 
ljeno da se ona hrani i plodovima kupine, maline i ribizla, pa 
onda cvatovima i lišćem: lucerne, crvene djeteline, krumpira, 
divlje bijele loze i nekim drugim biljkama. 

Iz priloženog prikaza vidi se razvoj pepeljastog grozdovog 
moljca tokom jedne godine (vidi str. 55/56). 

O suzbijanju ovog štetnika govorićemo naknadno kod žu- 

grozdovog moljca. Jedan se i drugi moljac gotovo na posve 
isti način suzbijaju, jer im je život sličan, kako ćemo sada u 
daljnjem razlaganju vidjeti. 


ŽUTI GROZDOV MOLJAC 
(Clysia ambiguella) 

Žuti grozdov moljac pojavljuje se kod nas u mnogo manjoj 
mjeri, nego pepeljasti, ali ga ipak možemo naći svuda gdje do¬ 
lazi i pepeljasti. 

Prednja krila ovog moljca su žuta, a u sredini krila nalazi 
se tamno smeđa odnosno crna široka mrlja. Stražnja krila su 
siva ili svijetlo smeđa. Ovaj je moljac nešto veći od pepeljastoga. 

Ženka može odložiti 150—200 jaja. Ona imaju oblik leće i 
mjere 0.90 X 0.65 mm. Jaje je u početku prozirno, a kasnije po¬ 
stane žuto sivo. Ženka odlaže jaja na cvatove, peteljke listova 
ili na izboje. 

Iz jajeta se nakon 10—12 dana izvuče gusjenica. Ona je u 
početku žuto smeđe boje, a glava i nadvratnjak su joj tamno 



žuti grozdov moljac i gusjenica žutoga moljca (Stellvvaag) 

smeđi. Kasnije postaje gusjenica zelenkasta ili smeđe crvena, 
a glava joj je crno smeđa. Odrasla gusjenica je dugačka 10—12 



Moijčeva gusjenica na grožđu 
(Stellvvaag) 


mm. Na hrptu se nalaze tam¬ 
nije bradavice i čekinje. 

Kukuljica žutoga moljca je 
svijetlo crveno smeđe boje, a 
dužine 4.5—8 mm. Zadak joj 
je tup, a ne šiljat kao kod pe¬ 
peljastog moljca. Na kraju 
zatka nalazi se 16 kukastih 
čekinja. I gusjenica ovog 
moljca načini kod čaurenja 
posebni zapredak kokon, ali 
ga ona ispuni sa raznim stra¬ 
nim predmetima kao kamen¬ 
čićima, komadićima kore, te 
sve te strane predmete poveže 
ona svojom pređom. 

Leptiri žutoga moljca jav¬ 
ljaju se u proljeće skoro u 
isto vrijeme kada i oni pepe¬ 
ljastoga, tj. onda kada počne 
kretati loza. Leptiri se preko 
dana skrivaju, a u večer izli¬ 

jeću i lijetaju preko noći dozore. Radi toga ih možemo hvatati 
na svjetiljke. 

Gusjenica ovoga moljca počinja na lozi iste štete kao i gu¬ 
sjenice pepeljastog moljca. Gusjenica prve generacije buši i iz¬ 
jeda cvjetne pupove zapredajući se između pupova, a gusjenica 
druge generacije izjeda bobe grožđa. Čaurenje gusjenica prve i 
druge generacije kao i pojava leptira događa se u isto vrijeme 
kada i kod pepeljastog moljca, tj. u proljeće i u mjesecu srpnju. 
Razlika je jedino u tome što žuti moljac ima na godinu dvije, a 
pepeljasti tri generacije. 



Bobe oštećene ođ grozdovog moljca (Stellwag) 

Gusjenica žutoga moljca napada u prvom redu vinovu lozu, 
ali je poznata kao štetnik i na drugim biljkama kao: na divljoj 
bijeloj lozi, drenku, zimzelenu, bršljanu, lucerni, kozokrvini, ri- 
bizlu, ogrozdu, kupini, jorgovanu i nekim drugim. 

Razlike u razvoju pepeljastog i žutog grozdovog moljca: 

a) pepeljasti moljac: 

I generacija: jaje 8—10 dana 

gusjenica 25—30 ,, do polovice srpnja 

kukuljica 5—6 ,, od polovice svibnja 

jaje 4—5 dana 

gusjenica 25—30 „ od polovice srpnja 

kukuljica 5—6 ,, do konca kolovoza 

jaje 4—5 dana 

gusjenica 25—30 ,, od konca kolovoza 

kukuljica 7—8 mjeseci do konca travnja 

b) žuti moljac: 
jaje 10—12 dana 

gusjenica 25—30 ,, 
kukuljica oko 10 ,, 

jaje 8—10 dana 

gusjenica oko 25 „ od polovice srpnja 

kukuljica 8—9 mjeseci do konca travnja 

Mjere suzbijanja: 

1. Vinograde u kojima se u većoj mjeri pojavio grozdov 
moljac treba u jesen zagrnuti, jer će na taj način uginuti kuku¬ 
ljice, koje se nalaze na čokotima, kad budu preko zime zatrpane 
zemljom. 

2. U krajevima gdje se često pojavljuje grozdov moljac do¬ 
bro će biti kolje u jesen povaditi iz zemlje i u proljeće prije stav¬ 
ljanja u zemlju najprije močiti u vrućoj vodi ili dobro ispariti, 
da se na taj način vrućom vodom ili parom ubiju kukuljice, koje 
se nađu preko zime na kolju. 

3. U proljeće treba sa čokota sastrugati suvišnu koru i pre¬ 
gledati, da li na njima ima kokona sa kukuljicom moljca i iste 
sabrati i uništiti. 

4. U proljeće kada loza stane listati treba postaviti u vino¬ 
gradima mamke za hvatanje leptira. Ovi mamci je¬ 
dno su od najvažnijih sredstava, koje služi s jedne strane za me¬ 
haničko uništavanje leptira, a s druge strane kao najvažnije mje¬ 
rilo za određivanje dobe suzbijanja gusjenica. Za te mamke uzmu 
se posude od 1—2 1 sadržaja, koje imaju široko grlo. Te se po¬ 
sude u vinogradu na površini od jednoga jutra objese 2—3 na 
raznim mjestima. Mamci se objese na kolje u vinogradu u visini 
od pol metra nad zemljom. To je najpovoljnija visina za hva¬ 
tanje leptira. U tu posudu metnemo oko % 1 pokvarenog vina, 
kome smo dodali malo octa i kocku šećera. Ta tekućina svojim 


od polovice svibnja 
do polovice srpnja 


II generacija: 


III generacija: 


I generacija: 


II generacija: 

mirisom mami leptire i oni se u nju hvataju. Međutim čim po¬ 
stavimo mamke treba vinogradar sam ili njegov pomoćnik svaki 
dan pregledati posude sa tom tekućinom i točno pobrojiti koliko 
se moljčevih leptira nalazi u posudi. Pošto vino s vremenom 
gubi svoj miris, a osobito ako padne u to vrijeme koja kiša, 
treba tekućinu u posudi češće mijenjati. Kada smo primijetili, 
da je broj leptira postigao svoj maksimum i počeo padati onda 
moramo pristupiti kemijskom suzbijanju moljca, odnosno pro- 



Mamci za moljčeve leptire u vinogradu (Stelhvaag) 


vesti ćemo prskanje ili prašenje loze sa arsenskim sredstvima ili 
kontaktnim otrovima. 

5. Leptire žutog moljca možemo po noći hvatati na svjetlo 
pomoću svjetiljke za hvatanje leptira ili ako u vinogradima na¬ 
ložimo vatru, pa leptiri primamljeni svjetlom padaju u vatru. 
Međutim taj način suzbijanja može donijeti tek jedan djelomični 
uspjeh. Kod nas taj način jedva i dolazi u obzir, jer se kod nas 
više javlja pepeljasti moljac, koga uopće ne možemo na taj način 
hvatati. 

6. U tački 4. kazao sam, da se u prvom redu u proljeće čim 
počne loza listati moraju postaviti mamci za hvatanje leptira. To 

isto ćemo provesti i u mjesecu srpnju, kada se počnu javljati 
leptiri druge generacije. Opažanjima koja moramo svaki dan vr¬ 
šiti pregledanjem mamaka ustanovićemo kada se pojavio naj¬ 
veći broj leptira i kada je taj broj počeo padati. Ukoliko vlažno 
i kišno vrijeme ne ometa pojavu i lijet leptira, to se oni najprije 
javljaju pojedinačno u malom broju, a zatim im broj stalno raste, 
te možemo u jednom mamku uhvatiti ne samo desetak nego i 
preko stotinu leptira, a nakon par dana toga jakog pojavljivanja 
leptira njihov broj počinje naglo padati. Najpravilnije se javljaju 
leptiri, kada je dnevna temperatura preko 25° C. Niže tempe¬ 
rature usporuju pojavu leptira ili se oni javljaju u prekidanim 
razmacima. 

Kada smo primjetili, da se pojavio najveći broj leptira onda 
je potrebno u roku od 6—8 dana poduzeti suzbijanje sa odre¬ 
đenim sredstvima. 

Za suzbijanje grozdovog moljca prve generacije provešće- 
mo prskanje u isto vrijeme kada vršimo i prvo prskanje protiv 
peronospore. Samo ćemo u tom slučaju dodati bordoškoj juhi 
švajnfurtsko zelenilo, Aresin, Meritol Š, olovni arsenat, Arsokol 
ili koje drugo arsensko sredstvo, koje se može dodavati bordo¬ 
škoj juhi, jer na taj način suzbijamo u isti mah peronosporu i 
moljca. Drugo prskanje ćemo izvršiti pred samu cvatnju. Ovo 
prskanje protiv moljca je vrlo važno osobito u onim godinama, 
kada se on radi loših klimatskih prilika kasnije pojavio. Na¬ 
prijed spomenuta dva prskanja protiv moljca kao i protiv pero¬ 
nospore od osobite su važnosti, jer ćemo samo pravilnim prska- 
njem provedenim u navedeno vrijeme postići onaj uspjeh, koji 
bismo željeli imati. Treće prskanje koje se vrši protiv perono¬ 
spore pod konac lipnja nema obično velike važnosti za suzbija¬ 
nje moljca, jer se u to vrijeme već moljac počinje čauriti, i po- 
činja manje štete na grožđu, te u to vrijeme ne ćemo upotrebiti 
arsenska sredstva. 

U drugoj polovici srpnja odnosno pod konac srpnja morat 
ćemo u krajevima, gdje se pojavio moljac provesti opet kombi¬ 
nirano prskanje loze protiv moljca i peronospore, jer se u to vri 
jeme počimaju javljati gusjenice druge generacije. To je opet 
jedno od najvažnijih prskanja, da se spriječi napadanje i upro- 
pašćivanje kiselih boba grožđa. 

Mjesto napred navedenih sredstava, koja se mogu i sama 
upotrebljavati, ali se redovno dodaju bordoškoj juhi, možemo 


59 


se u isto vrijeme poslužiti i tvorničkim gotovim sredstvom tzv. 
Nosprasitom, koji služi također u isto vrijeme za suzbijanje pe 
ronospore i moljčevih gusjenica. 

Inače se mogu protiv gusjenica moljca upotrebiti i kontaktni 
otrovi kao Nipokren, sirovi nikotin ili duhanski ekstrakt kao 
nikotinski i Shelov ljetni biljobran ili Dufourova smjesa kao 
piretrinski preparati. 

Kada se u vinogradu pojavio grozdov moljac moramo prska- 
nju posvetiti još veću pažnju, nego onda kada vršimo prskanje 
samo protiv peronospore. U ovom slučaju moramo naročito pa¬ 
ziti, da budu dobro poprskani grozdovi, jer se tu nalaze gusje¬ 
nice grozdovog moljca. Ako vršimo prskanje samo protiv molj¬ 
čevih gusjenica tada radi štednje u trošenju materijala možemo 
se poslužiti sa prskalicom, koja ima prekidač (revolver) kod 
rasprašača, jer kod toga postupka prska tekućina na lozu samo 
dotle dok je otvoren revolver, a pošto pomoću njega lako pro¬ 
vodimo prekidanje prskanja to prema tome trošimo samo toliko 
tekućine, koliko je potrebno da se isprskaju grozdići. 

7. Mjesto arsenskih sredstava, koja se dodaju bordoškoj 
juhi možemo se protiv moljca poslužiti i arsenskim prahovima 
kao što su Gralit i Meritol P, sa kojima se sa sumporačom na- 
prašuju grozdići loze. Sa tim se sredstvima postizavaju također 
dobri rezultati, ako se naprašivanje loze vrši u pravo vrijeme. 
Jedino ovaj način suzbijanja poskupljuje posao, jer se u tom slu¬ 
čaju posebno vrši prskanje protiv peronospore, a posebno suz¬ 
bijanje moljca. 

8. Suzbijanje moljca druge generacije vrši se sa istim sred¬ 
stvima kao i suzbijanje prve generacije, samo se u ovom slučaju 
ne smijemo služiti sa onim sredstvima, koja imaju u sebi arsena 
i olova, jer su takovi preparati vrlo štetni za ljudsko zdravlje. 

9. Protiv treće generacije pepeljastog moljca ne možemo se 
služiti kemijskim sredstvima, jer u to doba već nastupa zrioba 
grožđa. Zadnje prskanje grozdova sa arsenskim sredstvima može 
se vršiti najkasnije šest tjedana prije zriobe. Prema tome zadnje 
prskanje protiv moljca sa arsenskim sredstvima možemo izvršiti 
koncem srpnja. Kod julskog muškata i onih odlika koje dozri¬ 
jevaju u prvoj polovici kolovoza ne možemo na ovaj način suz¬ 
bijati ni drugu generaciju moljca, radi otrovnosti arsenskih pre¬ 
parata ,nego ćemo i u tom slučaju uzeti prema potrebi samo ni- 
kotinske ili piretinske preparate. 

9. Pošto kod pepelja'stog moljca ne možemo ni jednim uisti¬ 
nu praktičnim i svrsishodnim sredstvom postupiti protiv treće 
generacije, a i protiv druge generacije i pepeljastog i žutog molj¬ 
ca ne možemo imati onaj uspjeh kao protiv prve, jer se gusje¬ 
nica moljca nalazi u bobama, to moramo najveću pažnju posve¬ 
titi svakako suzbiajnju prve generacije. Ako smo protiv prve ge¬ 
neracije moljca postupili u pravo vrijeme, a pogotovo onda, ako 
su svi vinogradari jednog kraja proveli mjere suzbijanja, onda 
ćemo imati svakako najveće uspjehe. Na taj način nećemo samo 
suzbiti gusjenice prve generacije, nego ćemo i spriječiti pojavu 
drugih. 

Pored mehaničkih i kemijskih sredstava sa kojima se slu¬ 
žimo u borbi protiv grozdovih moljaca ima i sama priroda svoj 
dosta jak utjecaj na širenje i pojavu tih opasnih štetnika. Kao 
glavni prirodni činioci, koji utječu na pojavu moljca najvažniji 
su klimatske prilike i prirodni neprijatelji. 

Moljac se kod nas ne javlja svake godine u jednako jakoji 
mjeri, nego kroz jednu ili više godina počini velike štete, a onda 
se opet kroz koju godinu javlja u vrlo maloj mjeri i ne izaziva 
nikakve veće štete. Razlog je toj pojavi s jedne strane u klimat¬ 
skim prilikama, a s druge strane mogu biti tome razlog u sta¬ 
novitoj mjeri i prirodni neprijatelji. 

Nepovoljne klimatske prilike utječu ne samo na nepravilna 
pojavljivanje leptira u onim godinama, kada su se oni u većoj 
mjeri pojavili, nego one mogu omesti odlaganje jaja i svesti u 
pojedinim godinama pojavu leptira na najmanju mjeru. Tako je 
na pr. grozdov moljac god. 1932 počinio u Smederevskom vino¬ 
gorju ogromne štete, ali velika vlaga i česte kiše u proljeće 1935 
omele su njegovu pojavu te godine i on nije počinio nigdje većih 
šteta. 

Na njegovo širenje i pojavu imaju jak utjecaj i prirodni ne¬ 
prijatelji, a osobito ose najeznice i muhe gusjeničarke, koje živu 
kao nametnici u gusjenicama i tako ih uništavaju. 

GROZDOV SAVIJAČ 
(Sparganothis pilleriana) 

Grozdov savijač ne javlja se kod nas tako često kao gro- 
zdov moljac, ali ondje gdje se pojavi znade počiniti veće štete od 
moljca. 

Leptir grozdovog savijača ima prednja krila žuto smeđe boje 

sa mjedenim sjajem. Na tim krilima se nalaze dvije tamnije uske 
crte. Stražnja krila su sivo smeđa. Dužina tijela se kreće između 
10—15 mm, a širina sa raskriljenim krilima 20—25 mm. Jaja su 
velika nešto preko 1 mm. U početku su zelenkasta, kasnije po¬ 
stanu smeđa. Ženka odlaže jaja u skupinama po 15 i više, a od¬ 
loži ih do 200. 

Gusjenica je mutno zelene boje sa crnom glavom i nadvrat- 
njakom. Mlada gusjenica je tek 1.5 mm dugačka, a kad odraste 
postizava duljinu do 3 cm. Na tijelu se nalaze kao i kod moljca 
rijetke čekinje. Gusjenica kod čauranja načini najprije zapredak, 



Grozdov savijao-leptir na listu (Stellwaag) 


a onda se pretvara u kukuljicu. Kukuljica je smeđe boje, a du¬ 
gačka je oko 12—14 mm. 

Grozdov savijač dolazi kod nas najviše u vinogradima u 
Baranji, te području Dunava, pa onda u Dalmaciji. U ostalim 
vinogradarskim krajevima je dosta rijetko zapažen. 

Leptiri se javljaju kod nas koncem lipnja i u prvoj polovici 
srpnja, ali njihov lijet traje obično sve do kolovoza. Po danu 
oni obično počivaju na dolnjoj strani lišća na lozi, a u sumrak 
počnu da lete. Pošto su oni noćni leptiri, to ih možemo sa pri¬ 
ličnim uspjehom hvatati, pomoću svjetiljke ili vatre. Oni se na 
taj način dadu mnogo bolje hvatati nego leptiri žutoga moljca. 

Ženka nakon oplodnje odlaže jaja u skupinama na gornju 
stranu lista. Iz odloženih jaja izlegu se već za desetak dana mla- 

de gusjenice. Ove gusjenice se ne hrane, nego za kratko vrijeme 
spuste se na svojoj pređi i smjeste na samom čokotu na kori ili 
na kolju. Tu one potraže pukotine, u kojima će prezimiti, te na¬ 
čine u tu svrhu jedan tanki zapredak. U tom stadiju mirovanja 
ostaju gusjenice od ljeta do proljeća slijedeće godine. 

Mlade gusjenice napuštaju svoje mjesto prezimljavanja u 
proljeće kada počne listati loza. U početku zavlače se gusjenice 





Lastar loze prekinut od gusjenice grozdovog savijača (Original) 


u nabubrene lisne pupove i izgrizaju ih iznutra. Kasnije gusje¬ 
nice napadaju lišće i cvjetne pupove, te prave zapretke između 
listova, cvatova i izboja, a naročito na vrškovima loze. Na onom 
mjestu gdje je gusjenica načinila privremeni zapredak ona obič¬ 
no prekine lastar, držak budućeg grozdića ili peteljku, da nakon 
toga razornog djelovanja napusti to mjesto i pređe dalje i opet 
načini istu štetu izgrizanjem listova i prekidanjem lastara. Kada 
prođe cvatnja gusjenica znade oštećivati i same bobe grožđa. No 

pošto taj napad savijačevih gusjenica obično prestaje u drugoj 
polovici lipnja to ovaj štetnik ošteti lozu najviše prekidanjem 
vrškova i uništavanjem cvijetova, te oštećivanjem i izgrizanjem 
lišća. 

Imao sam prilike da vidim, gdje je taj štetnik godine 1927 
počinio upravo ogromne štete u Baranjskom vinogorju, a go¬ 
dine 1933 u okolici Smedereva i Vršca. 

Osim vinove loze napada taj štetnik i neke druge biljke iako 
u manjoj mjeri kao: trešnju, krušku, hmelj, grahoricu, lucernu i 
razne druge biljke. 

U vinogradima ćemo prisutnost toga štetnika najprije uočiti 
po prekinutim vrškovima na lozi i zapredenim listovima. Ako 
takav zapredak točnije pogledamo naći ćemo u njemu zelenu 
vrlo živahnu gusjenicu, koja će čim dirnemo takav zapredak po¬ 
kušati, da se na pređi spusti na zemlju. Oštećivanje loze od stra¬ 
ne gusjenica grozdovog savijača traje 6—8 nedjelja. Pod konac 
lipnja gusjenica se čauri između zapredenih listova na lozi. Za 
10—15 dana izlazi iz kukuljice leptir. 

Na pojavu grozdovog savijača odnosno njegovih gusjenica 
imadu stanoviti utjecaj proljetni mrazevi uslijed kojih mogu ugi¬ 
nuti gusjenice. Zima u doba mirovanja nema gotovo nikakvog 
utjecaja na te gusjenice. Inače na pojavu ovoga štetnika mnogo 
djeluju prirodni neprijatelji, koji znadu kadkada u vrlo velikoj 
mjeri uništiti gusjenice. 

Kod suzbijanja grozdovog savijača moramo se u svrhu us¬ 
pješnog otklanjanja štete služiti mehaničkim kao i kemijskim 
sredstvima. 

1. Poznato je da ženka ovog savijača odlaže jaja u skupi¬ 
nama na naličje lista. Stoga treba već tokom ljeta u doba odla¬ 
ganja jaja započeti sa mehaničkom borbom protiv savijača na 
taj način, da dajemo po djeci skidati lišće loze na kome se na¬ 
laze skuptine jaja. Takovo se lišće sabere i uništi ili jajna gni¬ 
jezda djeca odmah na lišću zdrobe. 

2. U krajevima, gdje je pojava grozdovog savijača česta vi¬ 
nogradari obično uništavaju toga štetnika sabiranjem i uništa¬ 
vanjem zapredaka. Na taj način može se u velikoj mjeri spriječiti 
jača pojava i širenje tog štetnika. Taj posao nije niti tako teško 
provesti, jer se zapreci i prekinuti lastari lako vide, a pošto se u 
takovom zapretku nalazi i gusjenica možemo tim sabiranjem ve¬ 
liki dio gusjenica uništiti. 

3. Pošto se gusjenice savijača zadržavaju preko zime na sa¬ 
mom čokotu ili na kolju to ih možemo u toku zime odnosno u 
rano proljeće na tim mjestima suzbijati. Kolje se u proljeve prije 
vegetacije stavlja u vruću vodu i kratko vrijeme moči ili se ono 
u jednom zatvorenom prostoru stavlja pod utjecaj vruće pare, 
te se na ta dva načina uništavaju gusjenice. U nekim državama 
prskaju zimi lozu od zemlje do prvog pupa sa vrućom vodom i 
na taj način uništavaju gusjenice, koje su našle zaklonište na 
čokotu. 

4. Osim upotrebe vruće vode može se suzbijati gusjenice 
grozdovog savijača na čokotu sa prskanjem loze tokom zime sa 
5% emulzijom običnog ili 3% emulzijom koncentriranog voćnog 
karbolineuma. Kod upotrebe karbolineuma preporučuje se za tu 
svrhu uzeti 6% emulziju Mixdrina, koji je osobito podesan za 
suzbijanje gusjenica, koje prezimljuju na drveću ili lozi. 

5. U Francuskoj suzbijaju gusjenice grozdovog savijača pr¬ 
skanjem loze zimi odnosno u rano proljeća sa 3.5% rastopinom 
natrijevog arsenita uz dodatak 1.5% kalijevog sapuna. (Schmier- 
seife). 

6. Za vrijeme vegetacije možemo također suzbijati gusjenice 
grozdovog savijača prskanjem loze, ali u tom slučaju traži suz¬ 
bijanje malo drugačiji postupak, nego kod suzbijanja moljca. 

Pošto gusjenice savijača napadaju lozu već za vrijeme bu¬ 
brenja pupova, to je potrebno, da izvršimo prvo i najglavnije 
prskanje loze već u doba pupanja i čim se počnu pokazivati ze¬ 
leni listovi. Kasnije možemo suzbijanje savijača spojiti sa suz¬ 
bijanjem grozdovog moljca i peronospore. 

U svrhu suzbijanja grozdovog savijača uzimamo 1% Nos- 
prasit, 0.2% švajnfurtsko zelenilo ili 0.4% olovni arsenat odno¬ 
sno kakve druge arsenske preparate ili kontaktne otrove. Ovom 
prilikom moram napomenuti, da su gusjenice grozdovog savijača 
otpornije spram raznih arsenskih sredstava, nego gusjenice molj¬ 
ca, pa su stoga protiv toga štetnika postignuti najbolji rezultati 
sa olovnim arsenatom i kontaktnim otrovima. Svakako se prepo¬ 
ručuje arsenska sredstva upotrebljavati u kombinaciji sa bordo- 
škom juhom, kako bi se na taj način sačuvalo što dulje njihovo 
djelovanje. 

Osim toga biće dobro u ovom slučaju osobito za prvo suz¬ 
bijanje u doba pupanja upotrebiti arsenske prahove i njima pra¬ 
šiti pupove loze, jer za ovo prvo tretiranje ne trebamo mnogo 
sredstva. 

GRBA KORAK 
(Boavmia gemmavia) 

U proljeće možemo češće opaziti da su nabubreni pupovi 
loze ili mladi listići djelomično izgriženi. Ako tako oštećenu lozu 
bolje pregledamo naći ćemo na njoj sivo smeđu gusjenicu 5—8 
cm dugu koja se čvrsto prilegla uz izboj ili izbočila poput šiljka, 
fo je gusjenica grbe korka, koja napada ne samo lozu, nego i 
voćke. Šteta što ju izaziva ovaj štetnik traje obično kratko, tj. 
u glavnom samo za vrijeme pupanja i listanja loze, a pri tom naj¬ 
više stradaju pupovi, koji bivaju katkada potpuno izdubeni i iz¬ 
griženi. Gusjenica se čauri u zemlji. Leptir ima svijetlo siva krila 
sa smeđim pjegama i crtama. Širina tijela sa raskriljenim krili¬ 
ma iznosi 4 5 cm. Ženka odloži jaja još tokom ljeta i naskoro 

se izlegu gusjenice, ali one sada ne prave štete, nego prezimljuju 
pod korom i u raznim pukotinama, a tek u proljeće napadaju 
lozu. 

Pošto gusjenice ovoga štetnika počine često manje ili veće 
štete u vinogradima potrebno je u pojedinim slučajevima i protiv 
njih poduzeti mjere suzbijanja. Stoga će biti potrebno u tom slu¬ 
čaju lozu u doba pupanja prskati ili prašiti sa istim sredstvima 
kao i protiv grozdovog savijača. 

Na sličan način oštećuju lozu izjedajući pupove u proljeće 
gusjenice leptira Procris (Ino) ampelophaga. Ovaj štetnik se ta¬ 
kođer kod nas javlja, ali u mnogo manjoj mjeri, nego onaj prvi. 
Oštećivanje se sprječava na isti način kao i kod korka. 

Mnogo su češće kod nas gusjenice medonjice smeđe (Arctia 
čaja), koje također počinjaju iste štete kao i napred spomenuti 
štetnici, jer izjedaju pupove i mlade izboje, ali do sada nisu kod 
nas zabilježene veće štete. 

Kod uzgoja vinove loze važni su štetnici sovice pozemljuse 
(Noctuidae) koje u izvjesnim krajevima znadu počiniti veće štete 
osobito na mladoj lozi. Kod nas one počinjaju najviše štete u 
Vojvodini, gdje su razne vrste tih leptira poznate kao opasni 
štetnici na žitaricama i okopavinama, pa od njih prelaze i na 
vinovu lozu. 

Gusjenice sovica pozemljuša nagrizaju obično podzemne di¬ 
jelove mladih cjepova i izjedaju pupove u proljeće, pa štaviše če¬ 
sto se hrane i lišćem loze. Štete na vanjskim dijelovima loze po- 
emjaju one po noći, a podzemne dijelove oštećuju i po danu. 
Imao sam prilike da vidim, gdje su te gusjenice izgrizanjem pu- 

pova počinile ogromne štete u nekim vinogradima. Ako opazi¬ 
mo, da su pupovi loze izgriženi, a tako isto i mladi listovi, a ne 
opažamo štetnika na lozi, treba onda malo razgrnuti zemlju oko 
čokota i tu ćemo sigurno u zemlji naći neku sivu dosta debelu 
gusjenicu sovice pozemljuše. Gusjenice treba sabrati i uništiti. 

Na vinovoj lozi prave štete gusjenice većeg broja sovica po- 
zemljuša, a ovdje ćemo ih tek nekoliko spomenuti kao na pr.: 
sovica usjevna (Euxoa segetum), sovica žitna (Euxoa tritici), pa 
onda sovica ipsilon (Rhvacia ypislon) i dr. 



Loza nagrižena od gusjenice sovice pozemljuše (Stellwaag) 

Lišće vinove loze nagrizaju, a pojavljuju se u manjoj mjeri 
obično pojedinačno, gusjenice nekih vrsti ljiljaka (Sphingidae) 
od kojih su na vinovoj lozi najčešće gusjenice ljiljka lozinog 
(Pergesa elpenor). U slučaju jače pojave treba lozu prskati sa 
arsenskim sredstvima. 


MAKAZAR 
(Lethrus apterus) 

U istočnim dijelovima naše države spada makazar među če¬ 
ste i katkada vrlo opasne štetnike vinove loze. 

Mužjak i ženka makazara načine u zemlji u vinogradu ili 
njegovoj blizini u nekom nasipu jedan hodnik 70—80 cm du¬ 

boko u zemlji i na kraju toga hodnika iznese ženka 6—11 jaja. 
Mužjak odlazi u vinograde, penje se na lozu i tu odgriza pupo¬ 
ve loze u proljeće. Te pupove odnosi on u gnijezdo i sprema tu 
hranu u blizini jaja. Ličinka, koja se izleže iz jajeta hrani se tom 
hranom, koju su joj roditelji u gnijezdu ostavili. Ličinka se u 
zemlji i kukulji, a tek na proljeće izlazi iz zemlje kornjaš. 

Makazar je kornjaš crne boje sa slabim tamno modrim me¬ 
talnim sjajem. On imade dobro razvijene noge i jake čeljusti sa 
kojima odgriza pupove, izboje ili lišće biljaka, koje oštećuje. 

Protiv oštećivanja loze od strane makazara možemo se bra¬ 
niti na mehanički i kemijski način. 

U Srijemu, gdje taj štetnik često počini štete po vinogradi¬ 
ma, vinogradari ga najčešće suzbijaju na mehanički način tako, 



^ \ V 

Makazar (Reiter) Sprava za pravljenje rupa za 

kolčeve (original) 

da uz čokot loze pomoću šiljka za iskoljčivanje načine rupu. Ma¬ 
kazar hodajući po vinogradu u potražnji za hranom naiđe na 
takovu rupu i padne u nju. Pošto rupa ima glatke stijene ne 
mo|e on da se izvuče iz nje, nego ostane u njoj. Vinogradar sli¬ 
jedeći dan pregleda takove rupe i ukoliko nađe u njima maka¬ 
zara zatjera ponovno šiljak u tu rupu i uništi makazare, koji se 
tu nađu. Inače se uništava makazar sabiranjem samih kornjaša 
po vinogradima. 

Na kemijski način možemo makazara suzbijati prskanjem 
ili prašenjem loze sa arsenskim sredstvima. 













I 


68 


HRUŠT OBIČNI I ŠUMSKI 
(Melolontha melolontha i hyppocastani) 

Hrušt kao štetnik dobro je poznat svima poljoprivrednici¬ 
ma, jer on napada razne vrsti biljaka, ali dok je on kao kornjas 
poznat kao štetnik u glavnom samo za razno listopadno drveće, 
dotle je njegova ličinka grčica još opasnija, jer napada razne vrsti 



Hrušteva grčica i kukuljica u zemlji Cjep loze oštećen od 

(Della Beffa) hrušteve grčice 

(Stelhvaag) 


kulturnih biljaka i oštećuje ih djelomično ili posvema. Grčica 
oštećuje biljke nagrizanjem korijena ili podzemnih dijelova. 

Ovdje ću samo u kratko spomenuti štetu koju on nanosi 
vinovoj lozi. Najveće štete počini grčica hrušta u loznim cjepil- 
njacima, jer tu znadu grčice svojim podzemnim nagrizavanjem 
cjepova počiniti velike štete. Čitavi redovi cjepova znadu stra¬ 
dati od toga opasnog štetnika. 

Suzbijanje hruštevih grčica nije tako lako provesti, jer se 
one nalaze u zemlji i tu izazivaju oštećenje biljaka. U prvom 
redu potrebno je zemlju na takovim mjestima, gdje se primjeti 
pojava grčica što češće prekopavati ili preorati, da na taj način 
izbacimo na površinu te štetnike. Kod kopanja ili preoravanja 
treba grčice sabirati i uništavati. Kod toga posla može nam ve¬ 
like usluge učiniti domaća perad, ako ju puštamo ili tjeramo na 
zemljišta gdje vršimo kopanje ili oranje. Domaća perad se vrlo 
rado hrani hruštevim grčicama. 

Ako smo primjetili, da se pojedini cjepovi loze suše, treba 
odmah zemlju oko takovih cjepova pretražiti, pa ćemo sigurno 
uz napadnuti i nagriženi cjep naći grčicu. Ako ju nismo našli uz 
takav cjep onda ćemo pretražiti zemlju kraj susjednih cjepova, 
pa ćemo sigurno u blizini naći grčice. 




Hrušt mali (Della Beffa) šareni hrušt (Della Beffa) 

mužjak ženka 

Čestim obrađivanjem zemlje u onim krajevima, gdje hrušt 
počinja štete, treba zemlju obradom očistiti od tih štetnika. 

Više puta ćemo opaziti, da su se grčice pojavile samo u iz¬ 
vjesnim dijelovima napadnutog polja ili cjepilnjaka, pa ćemo u 
tom slučaju moći i na kemijski način uništiti grčice hrušteva u 
zemlji. U tom slučaju načinićemo pored svakoga cjepa rupu i u 
nju uliti jednu žlicu sumporougljika, te odmah za tim rupu za¬ 
tvoriti. Sumporougljik je bistra bezbojna lako hlapljiva tekućina, 
koja smrdi po rotkvi. Plin koji razvija sumporougljik otrovno 
djeluje na štetnike u zemlji i brzo ih ubija. 

Osim običnog i šumskog hrušta dolaze u vinogradima i ra¬ 
zne druge vrsti hrušteva, koji kao grčice oštećuju podzemne di¬ 
jelove loze, a kao razviti hruštevi hrane se lišćem loze. Tako u 

1 

pjeskovitim vinogradima dolazi šareni hrušt (Polyphylla fullo), 
a drugdje u mjesecu lipnju mali hrušt (Amphimallus solstialis). 

Zlatar lozin (Anomala vitis) je kornjaš kovinasto zelene 
boje dugačak 14—18 mm. Ovaj štetnik se javlja kod nas u ljetu 
i brani lišćem loze, a ličinka izgriza korijenje. Isto takove štete 



izaziva na lozi i druga vrsta tzv. zlatar zeleni (Anomala aenea). 

U slučaju napada suzbijamo ove štetnike prskanjem loze sa ar- 
senskim sredstvima ili sabiranjem kornjaša kao i kod hrušteva. 

KLISNJACI - DROTARI (ELATERIDAE) ) 

Klisnjaci su inače poznati štetnici u poljima na žitaricama, 
osobito kukuruzu, pa onda u vrtovima na povrću. U vinogra¬ 
dima, loznim rasadnicima i cjepilnjacima dolaze oni najviše na 
onim mjestima, gdje u zemlji nema dovoljno vapna i gdje je tlo 

kiselo. Žute ličinke klisnjaka oštećuju u proljeće pupove loze, 
kada ona tjera, te cjepove i ključiće. Kod oštećivanja zavlači se 
ličinka u pup na lozi, u plemku, u podlogu cjepa ili u ključić. 

U onim slučajevima kada se na mladoj lozi pojave ličinke 
klisnjaka treba takovu zemlju đubriti sa 200—300 kg kainita, 
700—1000 kg živoga vapna ili 100—150 kg vapnenog dušika po 



Ličinka klisnjaka u cjepu loze (Stelhvaag) 

jutru. Naprotiv nije uputno ključiće i cjepove u zemljama, gdje 
se češće javljaju klisnjaci đubriti sa stajskim đubrom, jer taj 
mami klisnjake, te se oni u takovoj zemlji rado zadržavaju. No 
ako smo proveli đubrenje zemlje sa umjetnim naprijed spome¬ 
nutim gnojivima onda klisnjaci ne napadaju lozu. 

LOZIN LISNI PISAR 
(Bromius obscurus) 

Lozin lisni pisar je kornjaš crne boje sa crnim ili smeđim 
pokriljem. Dužina tijela iznosi oko 6 mm. Ženka odlaže bijelo 
žuta jaja u skupinama na lišće ili koru čokota. Iz jajeta se iz¬ 
vuče ličinka koja je bijele boje, a ima smeđu ili crnu glavu. 

Kornjaši se javljaju od proljeća do jeseni. Oni oštećuju lišće 
loze praveći svojim izgrizanjem zareze po lišću, pa otuda i tome 
štetniku ime pisar. To oštećivanje lišća znade biti jače ili slabije, 
a prema tome i strada list u većoj ili manjoj mjeri. Po karakte- 

rističnom oštećivanju lista poznaćemo prisutnost štetnika. Inače 
znadu kornjaši na isti način oštećivati i izboje, zaperke i same 
bobe grožđa. Mnogo opasnija za samu lozu je njegova ličinka. 
Kada se ličinka izlegla iz jajeta, ona se pušta na zemlju i zavlači 
u nju. U zemlji se ličinka hrani korijenjem loze. Kod toga ona 
najprije izjeda sitno vlaknato korijenje, a onda prelazi na deblje 
korijenje i na sam glavni korijen. Na korijenju ona pravi zareze 
i hodnike, koji postaju sve širi, što je ličinka starija. To ošteći- 
vanje korijenja traje do kasne jeseni, te ako je zima blaga ono 
se produži do proljeća. Ako je zima oštrija onda ličinka preko 



Lozin lisni pisar List loze oštećen od lozinog pisara 

(Della Beffa) 


zime ne oštećuje lozu, ali na proljeće nastavi sa oštećivanjem. 
Razvite ličinke se u jesen ili u zimi kukulje, a u proljeće odno¬ 
sno tokom ljeta izlaze razviti kornjaši. Kornjaši su vrlo živahni 
i lete sa čokota na čokot, te se tako zaraza može da širi. 

Dok štete što ih kornjaši počinjaju nisu nikada velike, ošte- 
ćivanje od strane Učinaka može dovesti i do propadanja čokota. 

Suzbijanje se provodi samo protiv kornjaša i to sabiranjem 
njihovim na listovima, te uništavanjem sabranih kornjaša ili se 
loza u slučaju napada prska sa arsenskim sredstvima. 

ZLATICA VINOVA 
(Haltica ampelophaga) 

Zlatica vinova je kornjaš 4—5 mm dugačak kovinasto zele¬ 
ne ili modrikaste boje. 

Ovaj štetnik javlja se od proljeća do jeseni i kroz to vrije¬ 

me ima on dvije generacije. Kornjaš oštećuje lišće loze bušeći u 
njemu svojim izgrizanjem manje i veće rupe. Ličinka također 
oštećuje list ali u manjoj mjeri, jer ga samo skeletira. Katkada 
zlatica osim lišća napada i izboje i grozdiće nagrizajući drške. 
Ovaj štetnik počini obično veće štete u proljeće, nego u ljetu 
odnosno jesen. 

Kada se pojavi u jačoj mjeri možemo ga suzbijati prska- 
njem ili prašenjem loze sa arsenskim sredstvima ili prskanjem 
loze sa nikotinskim odnosno piretrinskim preparatima. 

CIGARAŠ 
(Byctiscus betulae) 

Cigaraš je dobro poznata pipa u vinogradima, a i u voćnja¬ 
cima, naročito na kruškama, gdje ženka toga kornjaša savija 
lišće u obliku cigare. Otuda je taj štetnik i dobio to narodno ime. 



U proljeće u doba pupanja te kasnije sve do polovice lipnja 
često možemo naći na lozi 6—9 mm dugačku zlatno zelenu ili 
modru, a rjeđe bakreno crvenu ili bakreno zelenu pipu. Ako 
točnije promotrimo te pipe primjetićemo da neke od njih imadu 
na prednjem dijelu štita prama glavi sa svake strane jedan oštri 
šiljak. To su mužjaci. Kornjaši u proljeće najprije izgrizaju pu¬ 
pove, a kasnije prave svojim izgrizanjem rupe na lišću loze. Na 
kon 8—10 dana nakon pojavljivanja i prvog oštećivanja loze do 

laži do oplodnje i iza toga mužjaci ugibaju, a ženke počinju sa 
pravljenjem cigara. U tu svrhu ženka najprije nagrize peteljku, 
a tek kad list povene ženka ga smota u obliku cigare. Kada je 
ženka smotala cigaru, onda ju ona probuši obično na 4—6 mje¬ 
sta i u svaku rupu snese po jedno jaje. Jedna ženska načini pre¬ 
ko 20 cigara, a snese oko 50—60 jaja. Ličinka se najprije hrani 
dijelovima smotanog lišća i to u početku u maloj mjeri, a kada 
cigara padne na zemlju onda ličinka nastavi u jačoj mjeri sa pre¬ 
hranom na listu, koji na zemlji ili u njoj polako trune. Nakon 
3—5 tjedana ličinka je potpuno razvijena i ona zalazi u zemlju, 
gdje se kukulji. Iz te se kukuljice još tokom ljeta razviju kor¬ 
njači', te od njih manji dio izađe na površinu, a veći obično ostaje 
u zemlji na mjestu kukuljenja, a tek u proljeće izlaze napolje i 
počinjaju štete. 

Cigaraša većim dijelom suzbijamo sabiranjem cigara na lozi 
i drveću, a osim toga može se i toga štetnika suzbijati prskanjem 
loze u proljeće sa arsenskim sredstvima ili prašenjem loze sa ar¬ 
senskim prahovima. 


VINOVA PIPA 

(Otiorrhynchus ligustici) 

U pojedinim vinogradarskim krajevima dolaze razne vrsti 
pipa, iz roda Otiorrhynchus, koje na razne načine oštećuju vi¬ 
novu lozu. One počinjaju štete na vinovoj lozi izgrizanjem pu¬ 
pova, listova i podzemnih dijelova loze. 



Vinova pipa (Della Vinova pipa na pupu loze (original) 

Beffa) 


U istočnim dijelovima Jugoslavije, a naročito u Fruškoj gori 
•često se javlja vinova pipa Otiorrhynchus ligustici. Ova je pipa 

crne boje, a na hrptu je pokrita žućkasto smeđim Ijušticama. Ti¬ 
jelo joj je 9—12 mm dugačko. Vinova pipa javlja se u proljeće 
u doba bubrenja pupova na lozi. Tada ona napada pupove loze 
i izgriza ih. To oštećivanje na lozi traje obično samo do listanja 
loze, a zatim se pipe izgube. Kada je pipa napustila vinograde 
ona prelazi na lucerništa i tu odlaže svoja jaja. Ličinka pipe živi 
na korijenju lucerne i izgriza ga. Tu se ona i kukulji, a u pro¬ 
ljeće kao razviti kornjaš prelazi u vinograde. 

Pošto vinogradari u Fruškoj gori poznaju ovaj život vinove 
pipe to ju većim dijelom suzbijaju na mehanički način tako da 
oko vinograda na granici spram lucerništa iskopaju jarak oko 
40 cm dubok, a tek nešto širi. Strana toga jarka je spram lucer¬ 
ništa ili susjednog polja okomita, a strana prema vinogradu je 



Jarak za hvatanje pipe (original) 


kosa prema dolje. Vinova pipa ne može letjeti, nego ona samo 
hoda po zemlji. Kada pipa padne u jarak ona se ne može iz nje¬ 
ga izvući radi glatkih stijena niti prema lucerništu odakle je do¬ 
šla, a još manje prema vinogradu, jer je ona strana jarka kosa. 
Vinogradari svaki dan pregladaju te jarke, pokupe i unište pipe, 
koje u njima nađu. 

Vinovu pipu možemo suzbijati i na kemijski način ako u 
proljeće čim su pupovi loze počeli bubriti prskamo ili prašimo 
lozu sa arsenskim sredstvima. 

Osim spomenute pipe dolazi kod nas i pipa debelokljuna 
(Otiorvhynchus sulcatus). Ona u proljeće oštećuje pupove loze 
na isti način kao i vinova pipa, ali osim toga ona se hrani i lišćem 
divlje amerikanske loze odnosno lišćem korenjaka i cjepova. Žen¬ 
ka odlaže jaja u zemlju, a ličinke živu na podzemnim dijelovima 
loze i oštećuju ih svojim nagrizanjem. 

Ovu pipu možemo suzbijati samo prskanjem ili prašenjem 
loze sa arsenskim preparatima. 

U Hercegovini, Dalmaciji i Hrvatskom Primorju oštećuje 
lozu na isti način šarena pipa (O . corruptor.), koja je crna i po¬ 
krita na hrptu svijetlo žutim Ijušticama. Dužina tijela joj je ma- 

nja od vinove pipe (oko 6 mm). Suzbija se prskanjem ili praše- 
njem loze u doba pupanja sa arsenskim sredstvima. 

Pošto ova pipa kao i neke druge istoga roda, koje se kod 
nas javljaju, oštećuju lozu po noći, a po danu se sakrivaju, to ih 
možemo hvatati i na taj način, da oko loze pomećemo veće gru¬ 
de zemlje, ili daske između redova, odnosno svežnjeve loze, koju 
smo kod obrezivanja odrezali. Pod grudama zemlje, daskama ili 
svežnjevima loze sakrivaju se preko dana pipe i tu ih možemo 
naći i uništiti. 



Loza oštećena od ličinke pipe debelokljune (Stellwaag) 

Sve te mjere suzbijanja moraju se provesti rano u proljeće, 
obično iza obrezivanja loze, jer ako to nismo učinili prije lista¬ 
nja loze, onda nećemo imati gotovo nikakove koristi od toga 
posla, jer je do listanja u glavnom pipa učinila svoje, a šteta 
znade biti katkada vrlo velika i prinos roda može biti za preko 
polovicu smanjen. Ako su pipe napale divlju amerikansku lozu, 
korenjake ili cjepove i izgrizle im lišće, treba ju na tom mjestu 
suzbijati prskanjem ili prašenjem, jer i tu znade biti šteta velika. 

Osim naprijed spomenutih vrsti pipa iz navedenog roda do¬ 
laze u vinogradima i neke druge pipe iz drugih rodova i veći¬ 

nom oštećuju pupove u proljeće, a neke prave štete i na pod¬ 
zemnim dijelovima loze. No i ove se suzbijaju na isti način kao 
i one prve. 

Kao što voćke tako i vinova loza može stradati i od raznih 
potkornjaka i dvvovezaca, koji se zavlače pod koru i u drvo loze. 



Lišće loze izgriženo od šarene pipe (original) 


U slučaju takovog napada loza se posuši. Ako nađemo čokot iz¬ 
bušen bilo od koje vrsti ovakovih štetnika treba takav čokot iz¬ 
vaditi iz zemlje i odmah zajedno sa kornjašima ili ličinkama, 
koje se u njem nalaze, spaliti. 

OSE 

U mjesecu kolovozu pa sve do berbe pojavljuju se u vino¬ 
gradima ose, koje nagrizaju bobe grožđa, da se nasišu slatkog 
soka. Katkada znadu ose počiniti na taj način i većih šteta ne 

samo time, što oštećuju svojim nagrizanjem pojedine bobe, nego 
taj napad u kišnim godinama pospješuje i truljenje. Suzbijati 
ose ne možemo na samoj lozi, nego u takvom slučaju najbolje je 
potražiti osinje gnijezdo, koje se nalazi obično pod krovom kli¬ 
jeti ili nastavanu ili na kakvom drvetu, i to gnijezdo treba na 
večer ili rano u jutro skinuti i zapaliti. 

ŠTURAK POLJSKI 
(Gvyllus campestris) 

Sturak poljski je poznati kukac, koga možemo naći svuda 
po poljima, a naročito u vinogradima. On je crne boje, zadnji 
par nogu ima odebljala bedra. U svom kretanju donekle nas 
sjeća na skakavce, jer i on skakuće. Iako je on vrlo česti kukac 
u vinogradima rijetko kada počini on štete, ali bilo je i kod nas. 
slučajeva, gdje je on počinio i veće štete u vinogradima nagri¬ 
zajući lišće, zelene izboje, pa štaviše i samo grožđe. U ovakovim 
slučajevima suzbijamo ga upotrebom arsenskih sredstava. 

TRSOV UŠENAC - FILOKSERA 
(Phylloxera vitifolii) 

Trsov ušenca utvrđen je najprije u Engleskoj 1853, a zatim 
do 1880 gotovo po čitavoj Evropi. U našim krajevima utvrđen 
je 1884. U svim državama Evrope osim Grčke raširio se taj štet¬ 
nik i uništio domaću lozu, a tek tu i tamo ostali su, obično na 
pjeskovitim tlima, vinogradi sa domaćom lozom, inače je svuda 
provedena regeneracija vinograda. Ta regeneracija predstavlja 
kulturan način suzbijanja filoksere, pri čemu je uzeta za podlogu 
amerikanska divlja loza, a samo plemke su od domaće evropske 
loze. U današnjem vinogradarstvu ne predstavlja trsov ušenac 
više onog štetnika kakav je on bio u prošlom vijeku, jer je pro¬ 
blem njegovog suzbijanja riješen današnjim načinom uzgoja loze 
na amerikanskoj podlozi. Stoga ja neću ovdje pobliže opisivati 
toga štetnika, nego ću samo spomenuti neke najvažnije činjenice 
s obzirom na njegov život i današnji uzgoj loze. 

Filoksera je oštetila evropsku lozu, što je napala korijenje 
i na taj način dovela do propadanja. Ona stvara na korijenu loze 
na sitnim vlaknatim korijenčićima odebljanja tzv. nodozitete. Na 
starijem korijenju pravi filoksera manje izbočine tzv. tubevozi - 
tete. Inače filoksera živi djelomično na podzemnim dijelovima. 

loze , a djelomično na nadzemnim. Na nadzemnim dijelovima 
loze pravi filoksera šiške na lišću i jednogodišnjim izbojima na 
amerikanskoj lozi i direktno rodećoj lozi. Na listovima nastaju 
bradavičaste izbočine, koje zovemo šiškama, jer nastaju od ubo¬ 
da uši, kao što nastaju na pr. šiške na hrastu uslijed uboda ose 
šiškarice. U tim šiškama nalaze se uši.. Uši filoksere koje na¬ 
padaju korijenje loze kao i one koje prave šiške na listu su bes- 
krile. No kod filoksere se u stanovito vrijeme pojavljuju i kri- 
late uši. Pošto filoksera spada među lisne uši to kod nje susre¬ 
ćemo kao i kod raznih drugih vrsti ušiju beskrile oblike, krilate 
uši, spolne uši, te mužjake i ženke, od kojih svaka predstavlja 
jedan razvojni stadij. Kod filoksere je poznato u glavnom šest 
stadija i to: uš korijenašica ili beskrilna korijenova uš, krilata ušl 



Filoksera — mužjak i ženka (Della Beffa) f 

ili uš selica, spolna uš, gdje se javljaju mužjaci i ženke i uš 
šiškarica ili nadzemna beskrilna uš. 

Uš korijenašica živi na korijenu loze i tu daje na godinu 
6—7 generacija. Ove generacije nastaju nespolnim putem, tj. bez 
oplodnje i javljaju se samo ženke. Takav način razmnažanja 
može trajati u zemlji i nekoliko godina. No obično se u sredini 
ljeta razvije generacija krilatih ženki, koje napuštaju zemlju i 
prelaze na vanjske dijelove loze. One odlažu jaja na kori čo- 
kota. Iz tih jaja još do jeseni razviju se mužjaci i ženke. Sada 
dolazi do oplodnje i ženka odloži još u jesen po jedno tzv. zim¬ 
sko jaje. Iz zimskog jajeta razvije se u proljeće opet ženka, koja 
prelazi na list i tu svojim ubodom stvara šiške na listu i zele¬ 
nim izbojima u gornjim dijelovima amerikanske loze. Tu pojavu 
možemo primijetiti redovito u loznim matičnjacima. Dok uši 
korjenašice i krilate odlažu 30—50 jaja, uš šiškarica odloži do. 

500 jaja. Od uši šiškarice jedan dio odlazi u zemlju i tu opet 
stvaraju generacije uši korijenašica. 

Što se tiče napadanja filoksere na lozu, njemački stručnjak 
Borner razlikuje dvije forme filoksere, i to vitifolii i vastatrix. 
Vitifolii je ona forma, koja pravi samo šiške na lišću, a vasta- 
trix je ona koja pravi na lišću šiške, a na korijenju nodozitete i 
tuberozitete. Ova druga forma je baš ona, koja je počinila po 



šiške filoksere na listu amerikanske loze (original) 


•evropskim vinogradima najveće štete. Na domaćoj lozi tzv. X i 
tis vinifeva dolazi i jedna i druga vrsta filoksere, dok se ameri- 
kanske vrsti loze u tom pravcu razlikuju te ima i takovih na ko- 
jima dolazi samo jedna forma, a i takovih na kojima dolaze je¬ 
dna i druga. Filoksera kao štetnik napada samo razne vrsti vi¬ 
nove loze, ali dok su amerikanske vrsti otporne protiv toga štet¬ 
nika, dotle evropska loza pogiba uslijed napada filoksere na ko- 
rijen loze. 

Istraživanjem o utjecaju filoksere na razne vrsti vinove loze 
utvrđeno je, da ima takovih koje su otporne u jačoj ili slabijoj 
mjeri, ali ima i takovih, koje su vrlo slabo ili uopće neotporne. 
Po otpornosti podijelili su stručnjaci lozu od 0—20 stupanja ot¬ 
pornosti, što loza ima veći stupanj to je ona otpornija. Najotpor- 
nija vrsta je Rotundifolia, koja ima 20 stupanja, Riparia i Bev* 
landieri imaju 19 stupanja, direktno rodeća loza 11 —19, La- 
brusca samo 5, a evropska domaća samo 0.1 stupanj otpornosti. 
Stoga ove posljednje dvije vrsti, a osobito evropska loza najviše 
stradaju od filoksere. 

U krajevima gdje se još održava domaća loza i ondje gdje 
ima filoksere, ali ova još nije uništila domaću lozu, može se ona 
suzbijati na taj način, da se u zemlju pomoću šprice za uštrca- 
vanje tekućina u zemlju tzv. injektora uštrca sumporougljik oko 
onih čokota, koji su napadnuti kao i oko onih koji se nalaze u 
njihovoj blizini. Napadnuti čokoti su kržljavi, a osim toga obič¬ 
no strada stanoviti broj čokota u jednom krugu, jer filoksera 
napada lozu obično u jednom dijelu vinograda u nekom krugu, 
što narod zove gumno. 

Inače se može filoksera suzbijati natapanjem vinograda, jer 
uslijed vode i vlage uši na korijenu loze pogibaju. 

ŠTITASTE UŠI 

Štitaste uši rjeđe počinjaju veće štete na vinovoj lozi, dok 
su inače na voćkama poznate kao česti i obični štetnici. No ipak 
ima stanoviti broj vrsta štitastih ušiju, koje se redovito pojav¬ 
ljuju na lozi u većoj ili u manjoj mjeri. Ovdje ću spomenuti one 
vrsti ušiju, koje se kod nas na lozi češće javljaju. 

Šljivina štitasta uš (Lecanium covni) jie inače poznati štetnik 
na šljivama, a javlja se i na ostalim voćkama i drveću, te nije 
rijetka pojava i na vinovoj lozi. U proljeće naći ćemo na čokotu 
odnosno drvu loze, te na izbojima smeđe izbočine više okrugle 
nego ovalne, ako ih skinemo ostaće na tom mjestu bijela pre¬ 
vlaka. Ta bijela prevlaka je vosak, sa kojim se uš pričvrstila uz 
podlogu. U zimi se na izbojima i čokotu nalaze jajolike crveno 
smeđe i tek 1 mm dugačke uši čvrsto pripijene uz koru. U pro¬ 
ljeće one postaju veće, koža im na hrptu odeblja i stvara smeđi 
štit dugačak oko 4 mm. Pod konac proljeća ženka izleže pod 

6 











82 


štitom do 2000 jaja, a ličinke se izvuku ispod štita i pređu na 
lišće. Sljivina štitasta uš oštećuje lozu svojim sisanjem hranlji- 
vih sokova. Katkada znadu biti lastari i izboji potpuno prekriti 
štitovima šljivine štitaste uši. 

Breskvina štitasta uš (Lecanium persicae) javlja se kod nas 
na vinovoj lozi isto tako kao i sljivina uš, ali nju ćemo vrlo često 
naći na direktno rodećoj lozi, a manje na oplemenjenoj. Ona se 
razlikuje od šljivine štitaste uši samo u toliko, što je njezin štit 
znatno veći od štita šljivine štitaste uši, jer ima dužinu oko 6 mm 
te ona spada među najveše naše štitaste uši. Inače joj je život 



Breskvina štitasta uš-Iičinka (jako povećano original) 


potpuno sličan životu šljivine uši, a tako isto slična je ona i po 

boji tijela prvoj uši. jj 

Lozina štitasta uš (Targionia vitis) dolazi kod nas u Dal¬ 
maciji i Hrvatskom Primorju na vinovoj lozi. Ta uš ima okru¬ 
glasti štit, koji je širok oko 2 mm. Taj štit je sive ili smeđe boje, 
a pod njim se nalazi uš, koja je tamne sivo smeđe boje sa žutim 
zatkom. Na štitu nešto pomaknut prema strani nalazi se sjajni 
crni odebljali dio tzv. puce. Ta se uš zadržava na drvenim dije¬ 
lovima loze i tu siše sokove. 

Lozin crvac (Pseudococcus vitis) pojavljuje se kod nas na 
vinovoj lozi u Dalmaciji. Inače je ova uš češća pojava u država¬ 
ma oko Sredozemnog mora. Ova štitasta uš ima tijelo ružičaste 
boje, a veličina tijela je 4 X 2 mm. Crvac lozin ne pravi štit, 
nego se na tijelu stvaraju voštani nastavci bijele boje, a pored 
toga znade tijelo biti potpuno prekrito bijelim voskom. Ova uš 
živi djelomično na lišću, a djelomično na korijenju loze. Na ko¬ 
rijenju se najviše zadržava za vrijeme najveće vrućine. Kada je 
vlažnije vrijeme i kada loza ima najljepši list, onda se uš smjesti 
na lišću i tu siše sokove. Na korijenju loze uslijed pojave slat- 



Štitovi breskvine štitaste uši na lozi (original) 

kog soka tzv. medene rose, koju izlučuje veliki broj lisnih i šti- 
tastih ušiju, razvija se jedna gljivica Bornetina corium, koja živi 
u slatkom soku. Uslijed napada ove uši na korijenje loza postaje 
kržljava i može nakon nekoliko godina uginuti. 

Crvac limunov (Pseudococcus citri) je mnogo češća i za lozu 
kod nas opasnija vrsta štitaste uši. I ova uš dolazi kod nas u 
Dalmaciji i Hrvatskom Primorju, a pored loze napada najviše 
agrume. Tijelo uši je jajoliko, a veličina mu iznosi 3x2 mm. 
Na tijelu se nalaze 34 voštana nastavka, a čitavo tijelo je posi¬ 
pano nakupinama voska. Limunov crvac daje na godinu tri ge¬ 
neracije. Ženka u proljeće i u jesen izleže oko 100 jaja, a u ljetu 
do 200. Uš se zadržava na vanjskim dijelovima loze i to na kori 
loze, a za vrijeme vegetacije prelazi na zelene dijelove i tu siše 
sokove na lišću i grožđu. Uslijed napada te uši lišće žuti i ot¬ 
pada, a bobe grožđa ne dozrijevaju. Osim toga uslijed slatkog 




Lozina štitasta uš — Limunov crvac na kori đrveta 

2 mužjak i 3 ženka (Della Beffa) 

(Della Beffa) 


soka — medene rose — prekriju lozu gljive čađavice i od toga 
postaje grožđe i lišće crno, prevučeno prevlakom tih gljivica. 
Limunov crvac znade kod nas počiniti svojim napadom dosta 
velike štete, jer on svojim sisanjem oduzima hranu lozi, a uslijed 
pojave gljiva čađavica grozdovi postanu neugledni i nisu za po¬ 
trošnju. 

Štitaste uši se suzbijaju u glavnom samo zimi i to na taj 
način da napadnute čokote u zimi u prvom redu očistimo od 
ušiju sa četkom za čišćenje kore, a zatim poprskamo sa 5% 
emulzijom običnog ili sa 3% emulzijom koncentriranog voćnog 



Limunov crvac na grožđu (Balachowsky-Mesnil) 


karbolineuma. Za vrijeme vegetacije mogu se za tu svrhu upo- 
trebiti nikotinski preparati. No ponovno naglašujem, da je u 
svrhu suzbijanja štitastih ušiju najvažnije zimsko čišćenje i 
prskanje. 

LOZINA GRINJA 
(Eriophyes vitis) 

Vrlo često, a naročito u proljeće, vidjećemo na lozi na gor¬ 
njoj strani lista neke nabrekline, a sa doljne strane neke u po¬ 
četku bijele, a kasnije crvenkasto smeđe pjege. Te pjege na dolj- 
noj strani lista višeputa naši vinogradari zamijenjuju sa pero¬ 
nosporom. Međutim ako takovu pjegu pobliže pogledamo vidje¬ 
ćemo, da je to mjesto ispunjeno nekim čvrstim dlakavim plete- 





Lozina grinja na listu — izbočiUe na gornjoj strani lista (original) 

rom. Ako bi takav pleter dlačica metnuli pod jedno veliko po¬ 
većalo, onda bi se uvjerili, da se između tih dlačica nalaze ne e 
sitne bijele pauku slične životinjice. One dlacice potječu o i 
pauka, koje zovemo grinje, to je gusta pređa, koju su ispre e 

8 ' ln Lozina grinja ima duguljasto valjkasto tijelo, u prednjem 
dijelu tijela se vide dva para nogu. Dužina tijela iznosi tek 0.1 

mm a širina 0.032 mm. Prema tome možemo ove pauke vidjeti 
samo pod velikim povećanjem. Lozina grinja napada samo poje¬ 
dine listove loze, a rjeđe napadne veliki broj listova ili čitavi čo- 
kot. Isto tako rijetko ona napada gornju stranu lista i izboje ili 
cvijet. Napadnuti listovi ne mogu se razvijati. Grinja ne napada 
sve odlike loze jednako, nego neke napada jače, a neke slabije. 



Lozina grinja na listu — udubine na naličju (original) 


Ovoga štetnika možemo suzbijati prašenjem loze sa sum¬ 
porom, a u zimi možemo one odlike loze, koje grinja često na¬ 
pada, prskati sa 2.5% kalifornijskom juhom. 

KOVRCAVOST LOZE — AKARINOZA 

Kovrčavost loze ili akarinozu izaziva na lozi grinja Phyllo- 
coptes vitis. Grinja napada na lozi lišće, izboje, cvatove i grožđe. 
Ova grinja se ne zadržava na jednom mjestu, gdje načini gni¬ 
jezdo odnosno zapredak kao napred spomenuta grinja loze, nego 
prelazi sa jednog dijela loze na drugi. Uslijed uboda od strane 








grinje nastaju na lišću žute pjege, koje stvaraju na lišću pjega- 
vost ili mozaik. Izboji loze uslijed napada postaju kržljavi i kod 
njih može doći do stvaranja kratkih internodija, o čemu smo go¬ 
vorili kod bolesti srži (vidi str. 45). Napadnuti grozdovi ne 
dozrijevaju. Radi napada te grinje može doći kod loze do općeg 
kržavljenja. pa i ugibanja. Loza koju napada grinja kroz dulje 
vrijeme kržljavi i stvara kratke izboje sa malim kržljavim listo¬ 
vima. Ta je pojava kod nas na sreću rijetka i nismo imali sluča¬ 
jeva jače pojave. 

U slučaju da se ta grinja pojavi, pri čemu ćemo primijetiti 
kržavljenje, treba takav čokot dati istražiti, pa će stručnjak na 
njemu utvrditi uzroke toj pojavi, jer se grinja zadržava cijele 
godine na lozi. Grinja prezimljuje na lozi između starog više¬ 
godišnjeg dijela i jednogodišnjih izboja. 

U slučaju napada treba lozu zimi poprskati sa 2.5% kali- 
fornijskom juhom ili sa 1 % Solbarom. 

hodnike 


potkovnjaci ... 77 

Loza kržljavi, a drvo i korijen trunu 

trulež korijena . . 41 

Lišće naglo vene, a srž je puna smolastih nakupina i trune 

eska bolest ... 43 

Srž je loze crna, a drvo djelomično suho 

bolest srži ... 44r 





90 

Tvornica kemijskih proizvoda 

u Hrastniku d. d. 

— —— ——■ 

Hrastnik 

D r a vs ha 
banovi na 

Mineralni superfosfat 
Koštani superfosfat 
Miesano gnojivo KAS 

. J * v 

Fosfatna zgura FZ 
Krec za gnojenje 
Brašno od krećnog kamena 
Krmno vapno 

SREDSTVA ZA ZAŠTITU BILjA: 

sumporni preparati: 

sumporna krecna čorba 
„ Drevosan 99 za ljetno strcanje 

voćni karbolineumi: 

Dendrin 

Neodendrin 

Mixdrin 


UPORABOM RESOLA 

dobije se zdrava voćka — obilan plod! 


Ako želite, da Vam voćke feudu zdrave, i da Vam dobro rode onda 
suzbijajte štetnike i nametnike sa R E S O L O :M. Ovo je izvrsni 
domaći voćni karbolineum za prskanje voćaka odobren po Mini¬ 
starstvu poljoprivrede. 

UNIŠTAVA: KRVAVU UŠ NA JABUCI 
ŠTITASTU UŠ NA ŠLJIVI 
GUSJENICE I JAJA GUSARA 
LISNE UŠI i 
FOTKORNJAKE 

SUZBIJA: MAHOVINE I LIŠAJEVE 

LIJEČI: RAK NA STABLU 

Proizvadja tvornica ANTUN RES — ZAGREB, Radnička cesta 5. 

Zatražite još danas pismeimu ponudu, prospekte i upute. 


UPORABOM RESOLA 

dobije se zdrava voćka — obilan plod! 


VAŠE VOĆKE 

rodit će obilno zdravim voćem, ako upotrebi'te odlično 
i jeftino sredstvo za uništavanje štetočina na voću, 

SHEL L B IL JOB RAN ZI MSKI 
SHE LL BI L JO B RAN LJETNI 

Tražite besplatne upute od 

IUGOSLAVENSKO SHELL D. D. 

ZAGREB 

GAJEVA ULICA 5 





































ZYKLON A. D. 

za savremenu dezinfekciju 

Beograd, Čika Ljubina br. 10 a ni Expozi,tura: Zagreb 

Telefon: 27-7-20 Amruševa vi. 19 

Brzojavi: Zyklonad-Beograd Telefon: 24-346 

Glavno zastupstvo firmi : 

Deutsche Gesellschaft fiir Schadlingsbekampfung (Degesch) 
Heerdt - Lingler G. m. b. H. Frankfurt (Main) 
Auergesellschaft A. G. Berlin (Degea) 

Zvklon B cijanovodikov preparat za desinfekciju stanova, bolnica, 
željezničkih vagona ii dezinsektizaciju voćnih sadnica u cian- 
komorama protiv San-Jose kalifornijske štitaste nši i osta- 
lih štetnika. 

CaSIcid, cijanovodikov preparat za dezinsektizaciju voćaka i voćnih 
sadnica u prirodi pod ceradama ili u cian-kom-orama. 

Sav pribor, kao plinske maske, Calciđ aparati itđ. 


HRVATSKA 

INDUSTRIJA KATRANA D. D. 

ZAGREB 

RADNIČKA CESTA 29— TELEFON J23-255, 23-256 


PROIZVAD A: 

Voćne karbolineume protiv štetočina na voćkama 

LOHSOL obični voćni karbolineum 
NEOLOHSOL osobito koncentrirani voćni 
karbolineum 

Tražit e specijalne upute 


PETAR MIOVIĆ 

Prvo Jugoslavensko specijalno poduzeće za poljoprivredu 

MARIBOR Aleksandrova 57 

Isključiva prodaja voćnih prskalica tvornice Carl Platz u 
Luđivvigshafenu na Rajni. Prodaja Dendrina, Neo-Dendrina i lViix- 
drina, koje izrađjuje Tvornica kemijskih proizvoda u Hrastniku, i 
prodaja Urania-zelenila, proizvodjač njemačko društvo za zaštitu 
bilja u Hamburgu. 


Industrijsko voćarstvo 

MULLERTv BRIJEG 

specijalna kultura bresaka i jagoda proizvadja i prodaje 

zdrave voćne sadnice i prvorazredno kvalitetno voće 

Tražite cijeni’ke! Tražite cijenike! 

Zagreb, Frankopanska ul. 16. — Telefon br. 22-0-41 


PRVI JUGOSLAVENSKI LOZNJACI 

U DARUVARU 

Najveće poduzeće za uzgoj amerikanskih podloga (klju- 
čića i korenjaka Riparia Portalis, Teleki 8 B, Kober 5 BB, 
Chasselas x Berlanđieri 41 B) kao i cjepova odličnih vin¬ 
skih i stolnih vrsta na ovim podlogama. Tražite cjenike! 


»KOVINA« 

PRVA JUG. METAUURGIČNA INDUSTRIJA D. D. MARIBOR 
Telefon 22-28 * Brzojavi: Kovina, Maribor 

IZRAĐJUJE: Svakovrsne prskalice za vinograde, prskalice za 
suzbijanje voćnih štetnika i bolesti, sumporače itd. 

»Kovina« d. d. Maribor j& najstarije poduzeće u državi, koje se 
bavi izradom navedenih aparata. 

























































Vinogradari! 

za suzbijanje crva grožđanog moljca i štetočina na vino¬ 
voj lozi upotrebljavajte isprobana, sigurna i jeftina 
sredstva: 

MERITOL P za zaprašiva nje 


MERITOL S za prs ka nje 


Tražite prospekte! 

SCHERING A. G. Berlin, odelenje za zaštitu bilja 
generalno zastupstvo za Jugoslaviju 

Mr. DRAŠKO VILFAN, ZAGREB 

Srebrnjak 55 — Telefon 64-11. 


U T O S T R O i“ k. d. Robert Bresslauer, Daruvar 

Dobavlja poznato najbolje kvalitetne original »Austria« štrcaljke 
protiv peronospore, tvornice Franc Neehvile. Wien. u svakoj količini od- 
mah sa skladišta. 

Isto tako se preporučamo za dobavu vinskih preša specialno pa¬ 
tentirane izradbe za ručni i hidraulični pogon. 


Vinogradari i voćari! 

Izrađujemo sve vr¬ 
sti prskalica za lo¬ 
zu ii voćke, kao i 
bambusove cijevi, 
sve uz strogo soli¬ 
dne cijene. Izrađu¬ 
jemo najnoviji tip 
prskalice »U N I- 
VERZAL«, koju 
osobito preporuča¬ 
mo za manje voća¬ 
re. — Tražite naše 
cjenike! 

f ,EXPRISS fi 

Zagreb, Ilica 106. 

Telefon br. 38-45. 



Dr. Željko Kovačević: 

B O T., K S T I 

I ŠTETNICI 

NA VOĆKAMA 

pr ručnik potreban 
svakom voćaru 

Cijena Din. 30' — 

Dobije se u svim knjižarama 
ili kod pisca 

ZAGREB - KAČIĆEVA 9 

VINOVA LOZA 

JE IZRIČITA KALIJEVA BILJKA, 


jer ođ svih hraniva najviše treba kalija. Kalij povisuje prirod, 
pospješuje zrijenje i znatno povisuje sadržaj šećera u grožđju, 


osim toga štiti lozu od mraza i suše. 

Kalijem gnojena loza daje kvalitetna vina, regulirajući time 
cijene na tržištu. 


Loza se gnoji odmah poslije berbe ili u rano proljeće, 


rasipa se na 


sumporno kiselog kalija 
40% kalijeve soli 


1000 m 2 1 jutro 1 ha 
kg kg kg 

25 150 250 

30 175 300 


a 


Bez izdašnog gnojenja kalijem ne mogu se polučiti 
kvalitetna vina. 


Iste, gore navedene količine 40—52% sumpomo-kiselog ka- 
lija ili 40% kalijeve soli upotrebljavaju se za gnojenje hmelja, 
voćaka i povrća. Duhan se smije gnojiti samo sa sumporno kiselim 
kalijem! 

Sve upute pruža besplatno 


Agrikulturno kemički ured za ka lijevo gnojenje 


Zagreb, Trg Vashingtona 5/II 

vinove loze treba temeljito izvršiti. 
Važno je da se poprska naličje lista. 
Pazite na pravilno priređjivanje bor- 
đoške juhe te ispitajte je fenolfta- 
lein-papirom. Prskajte na vrijeme, 
jer se prskanjem samo spriječava 
pojava bolesti, a liječiti se ne mo¬ 
že. Upotrebite modru golici^ marke 
»ZORKA«, koja se proizvodi pod 
stalnom kontrolom Ministarstva po¬ 
ljoprivrede. 


ZORKA 


Za njegu vina i šire : 

KALIUMMETABISULFIT „VINOBRAN" 

10 tableta: Din 5 — za 5—10 hl vina 

1 kg kristala: Din. 24.— 
»Vinobranom« otstranjuju se mane 
i bolseti, a vino postaje bistro i 
ukusno. Sagorevanje sumpora nije. 
više ipotrebno. 

Za suzbijanje bolesti 
i štetočina : 

SULIKOL, ARSOKOL, 
MORBAFIN, POLIBARIT, 
BAKARNI KREC 

»SFINKS 

ORTOSTAN 

VINOGRAD 

rodiće mnogo više, ako ga gnojite 
NrmOFOSKAL. Uvje: 

> 

umjetnim gnojivom KAS ili 
rite se i Vi o tome. 

Besplatna uputstva, ponudu i prospekte šalje 1 

ZORKA d. d., B c o g r a d 











